Great Silk Way International Youth Union with the support of the Council on the State Support to NGOs under the President of the Republic of Azerbaijan will hold trainings on promoting sustainable development in Azerbaijan.\nƏziz gənclər sizi qlobal mövzu haqqında fikir mübadiləsinə dəvət edirik.\nBugün BMT-nin qarşısında duran əsas məsələlərdən biri 2030-cu ilə qədər dünyamızın bütün simasının dəyişməsinə hədəflənən Dayanıqlı İnkişaf Məqsədlərinin həyata keçirilməsidir. Bütövlükdə isə dünya bu möhtəşəm proqramın reallaşdırılması sayəsində dayanıqlı iqtisadi inkişafın reallaşdırılması, maliyyə sisteminin, sahibkarlıq mühitinin inkişaf etdirilməsi, insanların hüquqlarının və qanunla qorunan maraqlarının müdafiəsi yolu ilə, həmçinin sosial problemlərin birbaşa həllinə yönələn tədbirlər vasitəsilə həyata keçirilə bilər.\n“Böyük İpək Yolu” Beynəlxalq Gənclər İttifaqı Dayanıqlı İnkişaf Məqsədlərinin Azərbaycanda təşviqini əsas proritet hesab edir. Araşdırmalar göstərir ki, insanlar Dayanıqlı İnkişaf Məqsədlərinin və məqsədlər üzrə keçirilən yerli və beynəlxalq tədbirlər haqqında az məlumatlıdırlar, xüsusilə gənc nəsil. Buna görə də, bu mövzu üzrə Azərbaycan Respublikası Prezidenti yanında QHT-lərə dəstək Şurasının mailyyə dəstəyi ilə həm məlumatverici, həm də qlobal məqsədlərin müzakirə oluna biləcəyi təlimlərin təşkil olunacaq.\nTəlimlər 21-22-23 iyun 2018 –ci il tarixində Dunya Biznes Mərkəzinin konfrans zalında keçiriləcəkdir. Təlimlərdə 18-30 yaşlı gənclər əsasə hədəf qrup kimi götürülmüşdür.Təlim ərzində iştirakçılar lazimi vəsait və yeməklə təmin olunacaqlar. Təlimin sonunda sertifikatla təmin olunacaqlar.\nQlobal problemlərin həlli, beynəlxalq normalar haqqında peşəkar təlimçidən faydalı məlumat alıb, DİM-lərin təşviqinə dair yaratdığımız platformada öz layihələrinizi təklif eləmək istəyirsənizsə aşağıdakı linkdən qeydiyyatdan keçin. Yerlər məhduddur


Rusiyanın məşhur mediaholdinqi satışa çıxarılıb - Report.az\n12 Aprel, 2017 14:48\nBakı. 12 aprel. REPORT.AZ/ “RBK” Media Holdinqi xüsusi mülkiyyətdir. Hesab edirik ki, onun taleyinə qarışmaq haqqımız yoxdur”.\n“Xüsusi mülkiyyətlə bağlı istənilən danışıqları şəxsi iş sayırıq. Ona görə də biz belə şəxsi işlərə qarışmırıq”, - deyə D.Peskov vurğulayıb.


KÜRDÜSTAN DÖVLƏTİ QURMAQ ÜÇÜN AMERİKA-İSRAİL LAYİHƏSİ İŞƏ DÜŞÜB: Türkiyə bu burulğandan qurtula biləcəkmi? – Təhlil\n15 January 2019 - 17:22\nAnna Kukuşkina, Lyudmila Surkova\nTramp və Ərdoğan indi günboyu bir neçə dəfə dalaşır və barışırlar. ABŞ prezidenti hələ səhər-səhər türklər Suriyada kürdlərə hücum edərsə, onları var-yoxdan çıxarmaqla hədələyib. Türkiyə XİN Trampa şiddətli cavab verərək “hətta ac qalmaq lazım gələrsə”, kürdlərə hücum etməyə söz verib. Amma Tramp və Ərdoğan artıq axşam zəngləşib və Ağ Evə inansaq, ümumi mövzuları müzakirəyə başlayıblar. Tramp həmkarından yalnız xahiş edib ki, “kürdləri incitməsin”.\nAnkara öz “Tvitter”ində Türkiyə Suriyada kürdlərə qarşı hərbi əməliyyata başlayarsa, onu sanksiyalarla var-yoxdan çıxarmaq hədəsi gələn Trampa bazar ertəsindən bəri sərt cavablar verib. Türkiyə XİN başçısı Mövlud Çavuşoğlu bildirib ki, ABŞ prezidenti Ankaranı hədələmək hüququna malik deyil – hələ-hələ sosial şəbəkədə.\n“RİA Novosti” Çavuşoğludan sitat gətirib: “Strateji tərəfdaşlıq mövzuları sosial şəbəkələrdə müzakirə olunmur. Biz görürük ki, Suriyadan qoşunları çıxarmasın deyə, Trampa böyük basqı göstərilir və o, çətin durumdadır, amma bununla belə, bu sayaq mövzuları sosial şəbəkələrdə müzakirə etmək olmaz”.\nNazirin sözlərinə görə, Ankara hədələrdən qorxmur. Nazir qeyd edib: “Terrorçularla işbirliyi heç hara aparmaz. Qoy biz ac, yeməksiz və susuz qalaq, amma gərəkli hər şeyi edəcəyik. ABŞ və qalan ölkələr Türkiyəyə gərəkli sayğı göstərməlidir”.\nTürkiyə prezidentinin mətbuat katibi İbrahim Kalın da bildirib: “Fərq etməz, əməliyyat başlanacaq”.\nDüzdür, o, daha yuşmaq tonda çıxış edərək eyham vurub ki, Vaşinqtonda, sadəcə, durumu yanlış təsəvvür edirlər.\nKalın bildirib: “Suriya kürdləri və Kürdüstan Fəhlə Partiyasını (PKK), habelə Demokratik Birlik Partiyasını və onun silahlı “Xalq Özünümüdafiə Dəstələri”ni (YPG) eyniləşdirmək qaçılmaz yanlışlıqdır”.\nYada salaq ki, Trampın qoşunları Suriyadan çıxarmaq göstərişi türklərin amerikalılarla yeni incikliyini doğurub. Türklər durumdan yararlanmağı qət edib və Suriyanın şimalında mənzillənmiş hərəkata – “Xalq Özünümüdafiə Dəstələri”nə (YPG) qarşı “Şərq-Fərat” əməliyyatını elan ediblər. O, Suriya kürdlərinin “Demokratik Birlik” partiyasının hərbi qanadıdır. Ankaranın baxış nöqtəsindən həm bu partiya, həm də “Xalq Özünümüdafiə Dəstələri” artıq Türkiyənin özünün daxilində kürdlərin məskunlaşdığı bölgələrin ayrılması uğrunda çarpışan Kürdüstan Fəhlə Partiyasına sıx bağlıdır.\nAmerikalılar üçün isə “Xalq Özünümüdafiə Dəstələri” müttəfiq olaraq qalır. Trampın səsi milli təhlükəsizlik üzrə müşaviri Con Boltonun Ankara missiyasının iflası fonunda çıxıb. O, yanvarın 8-də ora gəlib, amma Ərdoğan onu qəbul etməkdən imtina edib. Bu, ABŞ-ın heysiyyətinə zərbə olub.\nHabelə yada salaq ki, Türkiyə artıq keçən il Amerika sanksiyalarının gücünü dadıb. ABŞ avqustda Türkiyə alüminiumu və poladına rüsumları uyğun olaraq 20 və 50 faiz artırıb. Bu, türk lirəsi kursunun uçuntulu düşümünə səbəb olub. Tramp o vaxt Türkiyədə 2016 qiyamına qatılmaqda ittiham edilən Amerika pastoru Endryu Bransonu buraxmağı açıq tələb edib. Ticarət savaşı yalnız mahiyyətcə Ankaranın təslim olduğu oktyabrda dayanıb – Türkiyə məhkəməsi “qiyamçı pastor”u birdən azadlığa buraxıb.\nAmma bır sıra ekspertlər bu dəfə hesab edirlər ki, ABŞ prezidenti türkləri dəhşətli cəza ilə hədələməklə, sadəcə, blef edir. Əslində bundan sonrakı danışıqlara, bu gedişatda hansısa güzəştlərlə rastlaşmağa ümid edir. Özəlliklə də çağdaş Türkiyənin araşdırılamsı mərkəzinin siyasi yönünün rəhbəri Yuri Mavaşev belə fikrin tərəfdarıdır. Onun “Vzqlyad” qəzetinə dediyi kimi, prezidentin blefi Türkiyədən savayı ABŞ Konqresinə tuşlanıb – orada Ərdoğanın xeyli şeyi özünə rəva bilməyə başladığını və onu sıxmaq gərəkdiyini hesab edənlər çoxdur. Mavaşev deyib: “Türkiyə Trampa önəmli geopolitik müttəfiq kimi lazımdır, Konqres isə bu yöndə sərt xətt qurur, Tramp buna görə də bəzən qeyri-dostluq jestləri edir ki, göstərsin – “xeyr, mən Ərdoğanla deyiləm, mən də ABŞ-ın mövqeyini qoruyuram, mən də Türkiyəyə münasibətdə sərt addımlar ata bilərəm””.\nBununla belə, ekspert yada salıb: istənilən halda amerikalıların Ankaranı sıxmağa nəyisə var. Məsələn, Amerika texnologiyalar transferinin məhdudlaşdırılması ilə Türkiyəni cəzalandıra bilər. Bu, maşınqayırmaya, yüksək texnolgiyalarla bağlı sahələrə, hay-tek və özəlliklə müdafiə sənayesinə güclü zərbə olar.\nMavaşev hesab edib: “Türkiyə müdafiə sənayesi Qərbin müdafiə konsernlərinə və istehsalat zəncirlərinə çox sıx inteqrasiya olunduğundan, müdafiə sənayesinə zərbə daha həssas olacaq”.\nÖzü də təkcə iqtisadi deyil, siyasi həssaslıq. Ekspert deyib: “Ərdoğana hər dəfə öz elektoratı qarşısında uğurlarını vurğulamaq gərəkəndə Türkiyə hərbi sənayesinin uğurlarına vurğu edir: yeni döyüş helikopterinə, ya da tanka”.\nMavaşev izah edir – bu böyük layihələrin hamısı Qərb texnologiyalarından asılıdır. Beləliklə, Türkiyə HSK-yə zərbə birbaşa Ərdoğanın nüfuzuna zərbədir. Lakin Mavaşev hesab edir – durumun Türkiyəyə qarşı artıq bu yaxınlarda elan edilmiş iqtisadi sanksiyalardan uzağa gedəcəyi ehtimalı azdır.\nBu arada Moskva da Trampın bəyanatına münasibət bildirib. Dövlət Dumasının müdafiə və təhlükəsizlik üzrə komitə sədri müavini Yuri Şvıtkin hesab edir ki, təhdidlər daha çox duyğusal xarakter daşıyır, çünki ABŞ, çətin ki, NATO-ya daxil olan ölkəyə qarşı birbaşa hərəkət edər.\nŞvıtkin RT-yə deyib: “ABŞ Türkiyə ilə işbirliyində maraqlıdır, buna görə də ona qarşı iqtisadi sanksiyalar çərçivəsində ziyan vurmaqdan danışmağına dəyməz”.\nVə doğrudan da – Tramp və Ərdoğan bazar ertəsi günü axşam zəngləşib və Suriyanın şimalında təhlükəsizlik zonası yaratmaq ideyasını sakitcə müzakirə ediblər. Ərdoğan həmkarının qoşunları Suriyadan çıxarmaq qərarını yenə də dəstəkləyib. HabeləTürkiyənin SƏR-də amerikalılara dəstəyə hazır olduğunu qeyd edib.\nTramp cavabında Amerika qoşunlarının Suriyadan çıxarılması fonunda orada Türkiyəni kürdlərlə “pis davranmamağa” çağırıb. Bunu Ağ Evin mətbuat katibi Sara Sanders xəbər verib. Onun sözlərinə görə, Tramp Suriyanın şimalında təhlükəsizlik səviyyəsinin yüksəldilməsində Ankaranın narahatlığının həll edilməsi üzərində birgə işləmək arzusunu ifadə edib. Sandersin dediyi kimi:\n“O vurğulayıb ki, Türkiyənin birgə döyüşərək İŞİD-i darmadağın etməyə nail olduğumuz kürdlərlə və Suriya Demokratik Qüvvələrinin başqa iştirakçılarıyla pis davranmaması ABŞ üçün önəmlidir”.\nEkspertlərin bir bölümü, əksinə, qabaqcadan bildirir ki, Vaşinqton və Ankaranın savaşı ancaq qızışacaq. “Yaxın Şərq-Qafqaz” Araşdırma Mərkəzinin direktoru Stanislav Tarasov əmindir – Türkiyə Suriya torpağında Kürdüstan yaradılması üzrə Amerika-İsrail layihəsinin işə düşdüyü səbəbindən böhranlı duruma düşüb. Ekspertdə qəti inam var ki, ABŞ-ın fəaliyyətində Suriyada kürd anklavının saxlanması ssenarisi izlənilir. Eyni zamanda İraqda kürd muxtariyyəti gücləndirilir. Ehtimal böyükdür ki, kürdlər Türkiyədə də federallaşma yolunda hansısa güzəştlər əldə edəcəklər.\nTarasov “Vzqlyad” qəzeti ilə söhbətində istisna etməyib – “Suriya, İraq və Türkiyə Kürdüstanları potensialca yeni dövlət qurumu yarada bilər”.\nDurumun belə gəlişməsi Ərdoğanı qətiyyən qane etmir.\n… Ekspertin qeyd etdiyi kimi, amerikalılar kürdləri heç də Türkiyənin mərhəmətinə verməyə hazırlaşmırlar. Burada məsələ təkcə etibarlı müttəfiq nüfuzunu qorumaqda deyil. Ekspert hesab edir ki, ABŞ üçün Suriya Kürdüstanındakı nüfuzlu və loyal qruplaşmalar həm də İrana qarşı durmaq kontekstində önəmlidir. Axı orada da kürdlər yaşayırlar və onlardan artıq İran rejimini qarışdırmaq üçün istifadə etmək olar.\nHər necə olsa da, hər şey ən yaxın zamanda bir neçə beynəlxalq görüşün gedişində daha da aydınlaşacaq…


Musa Haşımov — Vikipediya\nMusa Əli oğlu Haşımov\n18 avqust 1905\n4 yanvar 1985 (79 yaşında)\nLeninqrad Texnologiya İnstitutu\n"Şərəf nişanı" ordeni, SSRİ-nin fəxri ixtiraçısı, Əmək veteranı\nMusa Əli oğlu Haşımov (18 avqust 1905, Tiflis – 4 yanvar 1985) — Azərbaycan alimi, kimya üzrə elmlər doktoru, professor.\nMusa Əli oğlu Haşımov 1905-ci il avqustun 18-də Tiflis şəhərində fəhlə ailəsində anadan olmuşdur. Orta təhsilini 1921-1925-ci illərdə komsomol məktəbində almışdır. 1925-1928-ci illərdə Bakı Əczaçılıq Texnikumunda əczaçı ixtisasına yiyələnmişdir. 1928-1933-cü illərdə Leninqrad Texnologiya İnstitutunun (LTİ) kimya-texnologiya fakültəsində kimyaçı-mühəndis ixtisasını almışdır. Tələbəlik illərində Leninqrad şəhərində laborant vəzifəsində işləmişdir. 1928-1933-cü illərdə eyni zamanda LTİ əczaçılıq fakültəsinin 4-cü kursunu bitirmişdir. 1933-cü ildə Bakıya qayıdıb 1935-ci ilədək Sintetik Kauçuk təcrübə zavodunda kimyaçı-mühəndis vəzifəsində çalışmışdır. 1935-1937-ci illərdə o, Frunze adına Neftqovma və 1937-1938-ci illərdə isə Vano Strua zavodunun direktoru olmuşdur. 1938-1947-ci illərdə pedaqoji işə keçərək Azərbaycan Sənaye İnstitutunda müəllim, dosent, prorektor vəzifələrində çalışmışdır. 1942-1943-cü illərdə II Dünya müharibəsi cəbhələrində batalyon komissarı olmuşdur.\nProfessor M.Ə.Haşımov 1985-ci il yanvar ayının 4-də vəfat etmişdir.\n1947-ci ildə Azərbaycan Elmlər Akademiyası Neft İnstitutununda (Nİ) mühəndis və böyük elmi işçi vəzifəsində işləmişdir. M.Ə.Haşımov 1947-ci ildə “Seçilmiş Suraxanı neft kerosinindən aromatik karbohidrogenlərin ekstraksiya edilməsi və onların katalik çevrilmələri” mövzusunda namizədlik dissertasiyasını müdafiə etmişdir. 1948-1956-cı illərdə Nİ-də elmi işlər üzrə direktor müavini vəzifəsində çalışmışdır. O, 1947-1959-cu illər Azərbayan EA Nİ-də, 1959-1965-ci illərdə Azərbaycan EA NKPİ-də və 1965-1974-cü illər isə NKPİ-nin Sumqayıt Filialında “Səthi-aktiv maddələr” laboratoriyasına rəhbərlik etmişdir. 1962-ci ildə neft emalının ikinci məhsulları əsasında səthi-aktiv maddələrin və Azolyat-A, Azoylat-B və s.yuyucu maddələrinin sintezi və texnologiyası” mövzusunda doktorluq dissertasiyasını müdafiə etmiş, 1964-cü ildə isə “Kimya texnologiyası” ixtisası üzrə professor adına layiq görülmüşdür.\n1974-1982-ci illərdə o, Təbii Qazın Nəqlə Hazırlanması və Emalı üzrə Elmi-Tədqiqat Layihə İnstitutunda “Səthi-aktiv maddələr” laboratoriyasının müdiri, 1982-1985-ci illərdə isə orada böyük elmi işçi və məsləhətçi olmuşdur.\nProfessor M.Ə.Haşımovun elmi işləri səthi-aktiv maddələr, o, cümlədən yuyucu maddələr, deemulqator, emulqator, flotasiyaedici və köpüksöndürücü maddələr istehsalına aiddir. Onun rəhbərliyi ilə işlənib hazıralnan texnologiya əsasında neft-qazın çıxarılması və nəql edilməsində parafin çökməsinin, duzlaşma və hidratlaşmanın qarşısını alan “Azolyot-30” maddəsi istehsal edilmiş və Orenburq, Şadlıq qaz yataqlarında və s.-də tətbiq edilmişdir. O, neft məhsullarının krekinq məhsullarının yüksək fraksiyasından, pentan və amilendən Azolyat-A, Azərbaycanın aromatik karbohidrogen ilə zəngin olan neftləri əsasında Azolyot-B, aromatik karbohidrogenlərin alkilləşməsindən SB-1 kimi səthi-aktiv birləşmələr almış və onların yuyucu xassələrini tədqiq etmişdir. Onun rəhbərliyi ilə Azolyat-A yuyucu maddəsinin hazırlanmış və sənaye qurğusunda istehsal edilmişdir. Həmçinin, neft emulsiyalarının deemulqatoru kimi Arzu, Arzu-1, Arzu-2 və Arzu-3 yaradılmış və onların sinergetik qarışıqları hazırlamışdır. O, neft məhsulları əsasında polimetal filizlərini zənginləşdirmək üçün Azolyat-5 flotoreagentini işləyib hazırlamış və Gəncə Alüminium zavoduna təqdim etmişdir.\nProfessor M.Ə.Haşımovun coxcəhətli elmi-tədqiqat işləri 1 monoqrafiya, 250-dən çox elmi əsərdə, o cümlədən 45 müəlliflik şəhadətnaməsində öz əksini tapmışdır. Onun rəhbərliyi ilə 1 elmlər doktoru, 10 elmlər namizədi hazırlanmışdır.\nO, iki dəfə “SSRİ-nin fəxri ixtiraçısı” adına layiq görülmüşdür.\n1982-ci ildə təbii qazın nəqli sahəsindəki nailiyyətlərinə görə SSRİ Dövlət Mükafatı Laureatı adına layiq görülmüşdür.\nElmin inkişafındakı və elmi kadrlar hazırlanması sahəsindəki əməyini yüksək qiymətləndirərək “Şərəf nişanı” ordeni,\nAzərbaycan SSR Ali Sovetinin Fəxri Fərmanı,\n“Əmək veteranı” və digər medallarla təltif etmişdir.\nNeft-Kimya Prosesləri İnstitutunun alimləri: bioqrafik portret, elmə və təhsilə töhfələr. “Müəllim” nəşriyyatı. Bakı 2019. s.57-58.\nMənbə — "https://az.wikipedia.org/w/index.php?title=Musa_Haşımov&oldid=6145156"\nBu səhifə sonuncu dəfə 18 sentyabr 2021 12:08 tarixində redaktə edilib.


TikTok for Business: Bu Qisa Formalı Video Şəbəkəsində Müvafiq İstehlakçılara müraciət edin Martech Zone\nÇərşənbə, Mart 24, 2021 Çərşənbə, Mart 24, 2021 Douglas Karr\nTikTok həyəcan verici, kortəbii və orijinal məzmun verən qısa formalı mobil video üçün aparıcı yerdir. Onun böyüməsinə şübhə yoxdur:\nTikTok-un dünya üzrə aylıq 689 milyon aktiv istifadəçisi var.\nTikTok tətbiqi App Store və Google Play-də 2 milyard dəfə yüklənmişdir.\nTikTok, 1 milyondan çox yüklənmə ilə 2019-cu ilin I rübü üçün Apple-ın iOS Tətbiq Mağazasında ən çox yüklənən tətbiq sayılır.\nABŞ-da TikTok istifadəçilərinin yüzdə 62-si 10 ilə 29 yaş arasındadır.\nTikTok, Hindistanda 611 milyon dəfə yüklənib ki, bu da tətbiqin ümumi qlobal yükləmələrinin yüzdə 30-u deməkdir.\nTikTok-a sərf olunan gündəlik vaxtdan söz düşmüşkən, istifadəçilər tətbiqdə gündə orta hesabla 52 dəqiqə vaxt sərf edirlər.\nTikTok 155 ölkədə və 75 dildə mövcuddur.\nBütün TikTok istifadəçilərinin yüzdə 90-ı tətbiqetməyə gündəlik daxil olur.\n18 aydan az bir müddətdə ABŞ-da yetkin TikTok istifadəçilərinin sayı 5.5 dəfə artdı.\nBir ildə hər gün ortalama 1 milyondan çox videoya baxıldı.\nMənbə: Oberlo - 10-ci ildə bilməli olduğunuz 2021 TikTok Statistikası\nTikTok, dünyanın ən populyar tətbiqetmələrindən biri olaraq, şirkətlərə əyləncə və orijinallığı ön plana çıxaran geniş bir istifadəçi icmasına çatmaq imkanı verir.\nTikTok For Business, iOS-da əhəmiyyətli dərəcədə böyümə yaşayan yeganə şəbəkələrdən biridir (+% 52 pay). Sosial şəbəkə iOS-da 1 pillə yüksələrək # 7-yə, Android-də isə 1-ci enişdə 8 pillə yüksəldi. Çapraz platforma kateqoriyasında Əyləncə, Sosial, Yaşam tərzi, Sağlamlıq və Fitness, Maliyyə, Fotoqrafiya və Kommunal Qrupda ilk 5 güc sıralamasına çatdı.\nAppsFlyer Performans İndeksi\nTikTok Reklam Meneceri\nTikTok Ads Manager ilə şirkətlər və marketoloqlar Tətbiqdaxili Reklamlar təklif etmək və yerləşdirmək imkanı əldə edirlər (IAA) və ya TikTok-un qlobal auditoriyasına və tətbiq ailələrinə mobil tətbiq yükləmələrini başlatın. Hedefleme, reklam yaratma, fikir hesabatları və reklam idarəetmə vasitələrindən - TikTok Reklam Meneceri sizə məhsullarınızı və ya xidmətlərinizi sevən auditoriyaya çatmağınıza kömək edəcək güclü, lakin istifadəsi asan bir platforma təklif edir.\nTikTok Reklam Yerləşdirmə və Formatları\nTətbiqə əsaslanan reklamlar aşağıdakı yerlərdən birində görünə bilər:\nTikTok yerləşdirmə: Reklamlar yem içi reklamlar kimi görünəcəkdir\nTətbiqlərin yeni yerləşdirilməsi: Reklamlar aşağıdakı mövqelərdə görünəcək:\nBuzzVideo: feed-də, detallar səhifəsi, videodan sonra\nTopBuzz: feed-də, detallar səhifəsi, videodan sonra\nXəbərlərRespublikası: yem içində\nGözəl qız: feed-də, detallar səhifəsi\nDolaşıq yerləşdirmə: Reklamlar oynanabilir reklam kimi, Interstitial video reklamlar və ya mükafatlandırılmış video reklamlar.\nTikTok Ads Manager hər ikisini dəstəkləyir təsvir reklam və video reklam formatlar:\nŞəkil elanları - lokallaşdırıla bilər və hər iki PNG və ya JPG, ən azı 1200px enində 628px enində təklif olunan bir qətnamə ilə qəbul edilir (yatay reklamlar da yerləşdirilə bilər).\nVideo Elanları - onları harada yerləşdirmək istədiyinizə görə, 9:16, 1: 1 və ya 16: 9 nisbət nisbətləri .mp5, .mov, .mpeg, .60gp-də 4 saniyədən 3 saniyəyə qədər olan videolarda istifadə edilə bilər. və ya .avi formatı.\nTikTok təklif edir Video Şablon, video reklamlar yaratmağı daha sürətli və asanlaşdıran bir vasitədir. Bir şablon seçib şəkillərinizi, mətnlərinizi və loqotiplərinizi yükləyərək sadəcə video reklam yarada bilərsiniz.\nTikTok: Veb sayt hadisələrini izləmək\nTikTok istifadəçilərini saytınızdakı məhsulları və ya xidmətləri ziyarət edə və ya ala biləcək veb sayt istifadəçilərinə çevirmək, TikTok izləmə pikseli ilə asandır.\nTikTok: Tətbiqdaxili Hadisələrin İzlənməsi\nBir istifadəçi bir reklamı tıkladıqda / gördükdə və yüklənmə, aktivləşdirmə və ya müəyyən bir dönüşüm pəncərəsində tətbiqdaxili satın alma kimi hərəkətlər etdikdə, Mobil Ölçmə Tərəfdaşları (MMP) bu məlumatları dönüşüm şəklində TikTok'a qeyd edir və göndərir. Son vurma atributundan istifadə edərək dönüşüm məlumatları daha sonra TikTok Ads Manager-da göstərilir və kampaniyada gələcək optimallaşdırmalar üçün əsasdır.\nMüstəqil bir zərgər mağazası olaraq, Slate & Tell pik satış mövsümlərində məlumatlılıq və düşüncə inkişaf etdirməyə çalışırdı. TikTok For Business-in istifadəsi asan olan Smart Video Creative alətindən istifadə edərək və kampaniyaları tədbirlərə optimallaşdıraraq, 4M TikTok istifadəçilərinə çatan və 1,000 tək seansla nəticələnən əyləncəli və cəlbedici yaradıcılıq yaratdılar. Səbətə əlavə et dönüşümlər, məqsədlərinə yalnız 2 ay ərzində reklam xərcləmələri üçün 6X gəlir əldə etmələrinə kömək etmək.\nTikTok Bu gündən başlayın!\nTags: b2cb2c reklamistehlakçı reklamıhmmtətbiqdaxili reklamtətbiqdaxili quraşdırmalarmobil reklamTikToktiktok reklam yerləşdirmətiktok reklam meneceriiş üçün tiktoktiktok statistikasıtiktok veb saytındakı hadisələrvideo reklamvideo reklam


Xeyriyyəçilik – sosial rifahın açarıdır\nXəbərlər 05.09.2021 11:01 189\n5 sentyabr - Beynəlxalq Xeyriyyəçilik Günüdür. BMT Baş Assambleyası tərəfindən 2012-ci ildə təsis edilmiş bu əlamətdar gün dünyanın müxtəlif ölkələrində təşkilatlar, qurumlar və ayrı-ayrı şəxslərin xeyriyyəçilik aksiyaları ilə geniş qeyd edilir. İmkansız, xəstə, ahıl və əlil insanlara maddi yardım göstərilməsi, tarixi abidə və məbədlərin bərpası, təhsil və müalicə müəssisələrinin təchizatı kimi xeyriyyə tədbirləri nəticəsində insanların həyatında yaxşılığa doğru yaranan dəyişiklik, onlara bəxş olunan sevinc hissi bu əlamətdar günü ümumdünya bayramına çevirib.\nXeyriyyəçilik məsələləri son zamanlar dünya ictimaiyyətinin diqqətini daha çox çəkməkdədir. Bu, müasir dövrdə, xüsusilə də bəşəriyyətin iqtisadi böhran və pandemiya ilə üzləşdiyi zaman kəsiyində xeyriyyəçiliyin bütün dünyada inkişafı, onun yeni formalarının, iştirakçılarının və mexanizmlərinin ortaya çıxması ilə əlaqədardır. Bir çox beynəlxalq təşkilatlar geniş tədqiqatlar aparır, xeyriyyəçiliklə bağlı aktual məsələləri araşdırıb ictimaiyyəti mütəmadi olaraq məlumatlandırırlar.\nXeyriyyəçilik və könüllülük də daxil olmaqla, xaricdə vətəndaş fəallığının müxtəlif formalarının inkişafı ilə bağlı bir sıra maraqlı məlumatlar dünyanın 100 ölkəsində mindən çox müxtəlif təşkilatı özündə birləşdirən nüfuzlu beynəlxalq qeyri-hökumət təşkilatı - Vətəndaş İştirakı üzrə Beynəlxalq Alyans (World Alliance for Citizen Participation - CIVICUS) tərəfindən aparılmış araşdırmalar nəticəsində əldə edilmişdir.\nTədqiqatın gedişində tarixi və mədəni ənənələr, iqtisadi inkişaf, milli və sosial xüsusiyyətlər və digər amillərlə müəyyən edilən vətəndaş cəmiyyəti vəziyyətinin ümumi tendensiyaları və regional xüsusiyyətləri müəyyən edilmişdir. Nəticədə əksər ölkələr üçün səciyyəvi olan aşağıdakı bir sıra ağrılı problemlər üzə çıxmışdır: aşağı dərəcədə vətəndaş iştirakçılığı və siyasi qərarların qəbuluna zəif təsir (bu cür təsirin daha sistemli və institusional xarakterə malik olduğu Qərbi Avropa ölkələri istisna olmaqla); dayanıqlı infrastrukturun olmaması (xüsusilə Asiya və Afrika ölkələri üçün səciyyəvidir); maliyyə mənbələrinin kəskin çatışmazlığı və xarici donorlar inkişaf etməkdə olan və post-kommunist ölkələri tərk etdikdən sonra dövlət tərəfindən maliyyə təminatına keçid və s.\nİnsan hüquqlarının müdafiəsi ilə bağlı fəaliyyətin zəifləməsi, qeyri-kommersiya sektorunun sosial xidmətlərin göstərilməsinə yönəldilməsi, QHT rəhbərlərinin hakimiyyət təmsilçiləri və özəl sektorla dialoq apara bilməməsi, planlaşdırma, idarəetmə, resurs toplama bacarıqlarının olmaması; hesabatlılıq və şəffaflıq standartlarına riayət edilməməsi də bu prosesə mənfi təsir göstərir.\nCIVICUS-un ölkələr üzrə mürəkkəb qiymətləndirmə metodologiyasının tətbiqi əsasında hazırlanmış hesabatlarının müqayisəli təhlili əhalinin xeyriyyəçilikdə fəallıq indeksini müəyyənləşdirən tədqiqatçılar qarşısında bir sıra maraqlı suallar qoymuşdur: Mütəmadi olaraq xeyriyyəçilik edən insanlar əhalinin neçə faizini təşkil edir? İnsanlar müntəzəm ianələrə (ildə orta hesabla) nə qədər vəsait (yəni şəxsi gəlirlərinin neçə faizini) xərcləyirlər? Əhalinin neçə faizi mütəmadi olaraq (ildə neçə dəfə) könüllülük fəaliyyəti ilə məşğuldur? Könüllülər bu növ fəaliyyətə ayda neçə saat (orta hesabla) vaxt ayırırlar?\nCIVICUS layihəsində iştirak edən 41 ölkə üzrə əldə edilən məlumatlar əksər ölkələr üçün ortaq olan məqamları müəyyən etməyə imkan vermişdir. Birincisi, xeyriyyəçiliyin inkişaf səviyyəsi ilə könüllülükdə iştirak arasında birbaşa asılılıq yoxdur. İkincisi, yüksək səviyyədə ianə iştirakçılığı dini ənənələri güclü olan ölkələr, xüsusilə də islam ölkələri üçün xarakterikdir. Müsəlmanların vəzifələrindən biri də bu cür ölkələrdə həyat tərzinin tərkib hissəsinə çevrilmiş zəkat - gəlirin müəyyən hissəsinin yoxsullara ötürməkdir. Üçüncüsü, xeyriyyəçilik fəallığının gəlirlərə olan nisbətində kiçik fərq nəzərə çarpır. Əksər ölkələrdə insanlar hər il gəlirlərinin orta hesabla 1-2%-ni ianələrə xərcləyirlər. Xeyriyyəçilik təcrübəsi göstərir ki, gəlirləri orta və daha aşağı səviyyəli insanlar xeyriyyəçilərin əsas qrupunu təşkil edirlər.\nDördüncüsü, fərqli mədəniyyət kontekstlərində xeyriyyəçilik haqqında anlayışlar fərqlidir.\nBeynəlxalq QHT-nin həyata keçirdiyi layihə, göründüyü kimi, maraqlı və vətəndaş cəmiyyətinin inkişafı üçün olduqca faydalı nəticələri ortaya qoyur. Bu layihənin model prinsiplərini nümunə qismində tətbiq etməklə bir çox ölkələr xeyriyyəçilik sahəsində mövcud təcrübəni təhlil etmək, problemləri araşdırmaq, cəmiyyətin xeyriyyəçilik tədbirlərinə cəlb olunması dərəcəsini müəyyənləşdirmək, yeni təşəbbüslər irəli sürmək və son nəticədə vətəndaş cəmiyyətinin inkişafı istiqamətində uğurlu addımlar atmaq imkanı əldə etmiş olurlar.\nGörəsən, xeyriyyəçilikdə iştirak edən əhalinin payına görə Azərbaycan digər ölkələr sırasında hansı mövqeyə sahibdir? Yeni şəraitdə ölkəmizdə xeyriyyəçiliyin perspektivləri və formaları barədə nə demək olar? Vətəndaşlar xeyriyyə aksiyalarına maddi imkanları olduqları səbəbindən, yoxsa ictimai fəaliyyətdə iştirak etməyi lazım bildikləri üçün qatılırlar? Xeyriyyəçilikdən faydalananları seçərkən daha çox nəyə diqqət yetirmək lazımdır? Xeyriyyəçiliklə məşğul olan müxtəlif donorlar arasında əməkdaşlıq nə cür qurula bilər? Mövcud şəraitdə insanların ehtiyacı olanlara təmənnasız yardım göstərmək imkanı və istəyi olması barədə əhali arasında hər hansı bir sosioloji sorğu keçirilibmi?\nBu suallar cavab gözləməkdədir...\nCavabı isə hər biri vətəndaş cəmiyyətinin tərkib hissəsi olan, böyük əksəriyyəti xeyriyyəçilik tədbirləri ilə tanınan, nizamnamələrində bu sahədə tədqiqatlar aparmaq vəzifəsi təsbit edilən qeyri-hökumət təşkilatları verə bilər.\n... Və cavab QHT-lərin xeyriyyəçilik fəaliyyətinin ciddi koordinasiyası və vahid mərkəzdən idarə olunması təmin edildiyi halda verilə bilər. QHT-lərin bu sahədə birgə araşdırmaları həm lazımi məlumat bazasının formalaşması, həm xeyriyyə tədbirlərinin təşkili və keçirilməsində pərakəndəliyin və xaotikliyin qarşısının alınması, bu işdə fasiləsizliyin və mütəmadiliyin təmin edilməsi, həm də ölkə daxilində QHT-lərin reytinqinin, beynəlxalq reytinqlərdə isə ölkəmizin vətəndaş cəmiyyətinin mövqeyinin müəyyən edilməsi baxımından mühüm əhəmiyyət kəsb edə bilər.\nXeyirxahlıq – xalqımızın milli xüsusiyyətidir, xeyriyyəçilik ənənəsi isə Azərbaycanda ta qədimdən mövcuddur. Müasir dövrdə ayrı-ayrı fərdlərlin fəaliyyətində və dövlətin siyasətində mühüm prinsipə çevrilmiş xeyriyyəçiliyə elmi yanaşma – günün tələbidir. Bu sahədə zəngin təcrübə toplamış QHT-lər xeyriyyəçiliyə konseptual yanaşma sərgiləyərək səylərini birləşdirməklə vətəndaş cəmiyyətinin inkişafına ciddi töhfə vermiş olarlar.\nAzərbaycanda xeyriyyəçilik ənənələri tarixininin öyrənilməsi, müasir dövrdə mövcud vəziyyətin təhlili, əldə edilmiş statistik göstəricilər və əhali arasında sosioloji sorğunun nəticələri əsasında xeyriyyəçilik hərəkatının gələcək inkişafının proqnozlaşdırılması məqsədilə bu sahədə böyük təcrübəsi olan QHT-lərin peşəkar mütəxəssisləri cəlb etməklə birgə sosial layihəyə imza atmaları ölkəmizdə vətəndaş cəmiyyətinin inkişafına ciddi təkan vermiş olar.\n“Ahıllara və Tənhalara Dəstək” İctimai Birliyi Azərbaycan Respublikasının Qeyri-Hökumət Təşkilatlarına Dövlət Dəstəyi Agentliyinin bu təşəbbüsü dəstəkləyəcəyinə ümid bəsləyir və xeyirxah həmvətənlərimizi Beynəlxalq Xeyriyyəçilik Günü münasibətilə təbrik edir!\nUnutmayaq ki, xeyriyyəçilik - sosial rifahın açarıdır.


PA-nın yeni şöbə müdiri Fərəh Əliyeva kimdir? – DOSYE « A24 Xeber\nPA-nın yeni şöbə müdiri Fərəh Əliyeva kimdir? – DOSYE\n12 May 2018 - 13:09\nXəbər verdiyimiz kimi, ötən gün Prezident İlham Əliyevin sərəncamı ilə Fərəh Əliyeva Prezident Administrasiyasının humanitar siyasət məsələləri şöbəsinin müdiri təyin olunub.\nA24.Az xəbər verir ki, Fərəh Şirməmməd qızı Əliyeva 1961-ci il 7 sentyabr tarixində Bakıda anadan olub. O, Bülbül adına orta ixtisas musiqi məktəbini qızıl medalla, Üzeyir Hacıbəyli adına Azərbaycan Dövlət Konservatoriyasını (indiki Bakı Musiqi Akademiyasını) fərqlənmə diplomu ilə (1984) bitirib.\nF.Əliyeva 1984-cü ildən Bakı Musiqi Akademiyasında “Musiqi tarixi” kafedrasında çalışmış, sənətşünaslıq namizədi (1994), sənətşünaslıq doktoru (2008) elmi dərəcələrinə, 2005-ci ildən isə professor elmi adına layiq görülüb. O, 1994-cü ildən 2006-cı ilə kimi Bakı Musiqi Akademiyasında Elmi katib vəzifəsində çalışıb.\nFərəh Əliyeva Ü.Hacıbəylinin 110 illiyinə həsr olunmuş musiqişünasların 1 Respublika müsabiqəsinin laureatıdır (1 mükafat, 1994), 2003-cü ildə isə “Humay” milli mükafatı ilə təltif olunub. O, 2006-2014-cü illərdə Azərbaycan Respublikası Mədəniyyət və Turizm Nazirliyində əvvəlcə “Musiqi sektoru”nun müdiri olub, daha sonra “İncəsənət” şöbəsinə rəhbərlik edib.\nFərəh Əliyeva Azərbaycan musiqi tarixinə dair 3 monoqrafiya – “Azərbaycan musiqisində üslub axtarışları” (1994), “XX əsr Azərbaycan musiqisi: tarix və zamanla üz-üzə” (2007), “Üzeyir Hacıbəyli: Şəxsiyyət və cəmiyyət” (2010) monoqrafiyalarının, “Musiqi tariximizin səhifələri” elmi və publisistik məqalələr toplusunun (2003), “XX əsr Azərbaycan musiqi mədəniyyəti tarixinin qaynaqları” 3 cildliyinin (2005), 2 dərsliyin, 200-ə yaxın elmi və elmi-publisistik məqalələrin müəllifidir.\nAzərbaycan Bəstəkarlar İttifaqının üzvü olan görkəmli musiqişünas alim, televiziya və radioda çoxsaylı verilişlərin aparıcısı, iştirakçısı olub. Fərəh Əliyeva yeni təyinatadək Azərbaycan Dövlət Mədəniyyət və İncəsənət Universitetinin rektoru olub./Mətbuat.Az\n“Gəncədə yeni körpü tikilsin” – Millət vəkili13 Noyabr 2018-20:45\nVəfa Zeynalova 10 sualdan heç birinə cavab verə bilmədi: “Rəsulzadə əsər yazmayıb” – BİABIRÇILIQ – VİDEO17. 234 kez izlendi


Ziya Balıyev – Sünnət haqqında olan tənqidlərə cavab – Onlara.de\nZiya Balıyev – Sünnət haqqında olan tənqidlərə cavab\nSon günlərdə “Elm Azərbaycan” səhifəsində qarşımıza çıxan bir yazı və bir çox ateistin bu məsələylə bağlı danışması səbəbindən bu məqaləni yazmağı labüd saydıq. Məsələ sünnətlə bağlıdır və təməlində duran arqument bundan ibarətdir ki, sünnət etdirmək ümumilikdə zərərli bir prosedurdur və bundan qaçmaq lazımdır. “Elm Azərbaycan” səhifəsində sözü gedən yazıda qeyd edilib ki, sünnət olan hər 10 uşaqdan 1-ində zədələnmə müşahidə olunur və sünnət edən insan hissizləşərək zövq almaqdan məhrum olur. Yazıda sünnətin cəmi bir faydası qeyd edilib ki, bu da nadir hallarda müşahidə edilən penis xərçənginin qarşısını almasıdır.\nReallıq isə tam fərqlidir. Bucür öz adını elmlə əsaslandıran səhifələrin sırf dini müddəaları baltalamaq üçün elm adından yalan danışmaları həqiqətən də elm adına xəyanətdir.\nBu yazıda məsələnin tam həqiqətini sizlərə təqdim edəcəyik.\nSünnət, kişi cinsi orqanının (penisin) üzərində olan və onu əhatələyən dərinin kəsilib atılmasıdır. Bu prosedur ABŞ-da daxil olmaqla dünyanın bir çox ölkələrində həyata keçirilir. Sünnətin dini bir keçmişi də vardır ki, yəhudi və müsəlman toplumlarda bu proses məhz dini vacibiyyətə görə həyata keçirilir.\nSünnətin tarixi çox qədimə qədər uzanmaqdadır. Qədim tarixçi Heredot e.ə 5-ci əsrdə qeyd edir ki, sünnət Misirdə təmizlik üçün həyata keçirilən bir prosedur idi. Heredota görə sünnətin tarixi çox qədimlərə dayanır. Müəllif kitabında qeyd edir ki, sünnət Misirdə, Efiopiyada, Kolxidada, Finikiyada, Suriyada, Fələstində və.s yerlərdə həyata keçirilirdi.\nBu adətə yəhudilərin və xristianların müqəddəs kitabı olan Tövratda da vurğu edilir. Yaradılış 17-də belə deyilir:\n“Sonra Allah İbrahimə dedi: “Sən isə əhdimə əməl et. Həm sən, həm də gələcək övladların əhdimə əməl etməlisiniz. Mənimlə sizin aranızdakı əhd budur: aranızda kişi cinsindən olan hər kəs sünnət olunmalıdır. Siz də, gələcək övladlarınız da bu əhdə əməl etməlisiniz. Siz sünnət olunmalısınız. Bu, Mənimlə sizin aranızda bağlanan əhdin nişanəsi olacaq. Aranızdakı səkkizgünlük oğlan uşaqları, istər evinizdə doğulsun, istərsə də nəslinizdən olmayıb satın alınan yadelli olsun, sünnət olunmalıdır. Bu, nəsildən-nəslə belə davam etməlidir. Həm evinizdə doğulan, həm də satın aldığınız hər kəs sünnət olunmalıdır. Bədəninizdə nişanəsi olan əhdim əbədi əhd olacaq. Kim sünnət olunmazsa, xalqının arasından yox edilməlidir. Həmin kəs Mənim əhdimi pozub.”\nBu məsələ özünü İslamda da aşkar etmişdir. Bu proses İslam öncəsi Ərəbistanda da həyata keçirilməkdə idi və İslam gəldikdən sonra da bu ənənə davam etdi. Hədislərlə və yaşayan sünnəylə sünnət olunmağın İslamdakı vacibliyi sabitdir. Üseymdən nəql olunan bir hədisdə deyilməkdədir:\n“Peyğəmbərin yanına gəldim və İslamı qəbul etdim. Bundan sonra peyğəmbər mənə sünnət olmağı əmr etdi.”\nBaşqa hədislərdə də bu məsələyə olduqca çox vurğu edilməkdədir. Hədislərə əsasən bir insan qoca yaşda belə müsəlman olarsa, sünnət edilməlidir. Sünnətsiz insanın həccdə təvaf etməsi batil, imam camaat dayanması mümkünsüzdür.\nSünnət olunmaqla bağlı Qurani-Kərimdə heç bir aşkar ayə olmasa da, bir çox alim bəzi ayələri sünnətə şamil etmişdirlər.\n“Yaxşı işlər görərək Allaha təslim olan və hənif olaraq İbrahim dininin ardınca gedən şəxsdən din baxımından daha gözəl kim ola bilər? Allah İbrahimi sevimli dost tutmuşdur.” ayəsində İbrahim dininə vurğu edilməsinin sünnətə də aid edildiyini vurğulayan alimlər olduqca çoxdur.\n“Halbuki onlara, dini məhz Allaha məxsus edərək, həniflər kimi ibadət etmək, namaz qılmaq və zəkat vermək əmr olunmuşdu. Doğru din də elə budur!” ayəsindəki “Hünəfə” (حُنَفَاءَ) sözünün də sünnətə aid olduğunu vurğulayan alimlər çoxdur.\nSünnətin tibbi faydaları\nSünnətin zərərli olduğunu və bundan qaçmağı tapşıran insanlar vardır, lakin onların dedikləri çox zaman elmi əsaslara görə yox, dini nifrət üzündən olmuşdur. Əslində isə sünnətin tibbi faydaları olduqca çoxdur, hətta bir çox tibbi inkişafın zirvəsində olan ölkələrdə həkimlər insanları sünnətə səsləyirlər.\nAmerikan Pediatr Akademiyasının (AAP) açıqlamalarına görə, sünnətin faydaları risklərindən olduqca çoxdur. Buna görə də ABŞ-da uşağa sahib olacaq ailələr bu məsələdə məlumatlandırılır və onlara seçim haqqı verilir. Faydaları risklərindən daha çox olduğu üçün həkimlər uşaqları sünnət etməyi məsləhət görürlər. Bu qərardan sonra bir kəsim Amerikan Pediatr Akademiyasına qarşı çıxaraq bunu qınasa da, AAP bu qınaqların heç bir əsası olmadığı cavabını verdi.\nSünnətin faydaları haqqında həkimlər bir çox açıqlama vermişdirlər. Belə ki, bu açıqlamalara görə sünnətin faydaları bunlardır:\n1. Daha asan təmizlik – Tibbi faktlara görə, sünnətli kişilərin penisi sünnətsizlərə nisbətən daha təmiz olur, çünki sünnətsiz penislərdə dərinin altına daha çox mikrob yığılır.\n2. İdrar yolu infeksiyonu – idara yolu infeksiyonu kişilərdə bilinən bir xəstəlikdir və bu xəstəlik sünnətli kişilərə nisbətdə sünnətsiz kişilərdə olduqca çoxdur. Statistikaya görə bu xəstəlik sünnətli kişilərdə 0.009-0.27% arasında dəyişilərkən, sünnətsiz kişilərdə 1.27-5.12% arasında dəyişir. Nisbət 10 qatdan daha çoxdur.\n3. Cinsi əlaqəylə yoluxan xəstəliklər – Statistikaya görə QİÇS də daxil olmaqla cinsi yolla yoluxan xəstəliklər sünnətli kişilərə nisbətdə sünnətsiz kişilərdə daha çox müşahidə edilir.\n4. Penis xərçəngi – Digərləri kimi penis xərçəngi riski də sünnətsiz kişilərlə nisbətdə sünnətli kişilərdə olduqca az müşahidə edilir.\nBəzi insanlar “sünnətin zərərləri” deyə ifadə işlədirlər ki, bu ifadə tamamilə yanlış və qəbul edilməzdir. Sünnət olunan insanın gələcəkdə zərər alacağını dəqiq demək mümkün deyildir, sadəcə belə bir ehtimal ola bilər ki, buna da zərər yox, risk demək lazımdır. Bu risklər isə aradan qaldırıla bilinən risklərdir.\n1. Sünnət dərisi uzun və ya çox qısa kəsilə bilər.\n2. Kəsilmə zamanı olan problemdə sağalma gecikə bilər.\n3. Dəri qalarsa, bu yenidən cinsi orqana təmas edə bilər və bunun aradan qaldırılması üçün çox kiçik cərrahi əməliyyat lazımdır.\nSünnətin pis olduğuna dair mövcud olan miflər və cavabları\nSünnətin pis olmasını ortaya atanların bu iddianı əsaslandırmaq üçün uydurduğu miflər də mövcuddur. Bu miflər təkcə elmi yox, həm də fəlsəfi ola bilir. Əslində isə bu miflərin heç bir dəlili yoxdur və elmi ya da fəlsəfi dəlillərlə əsaslandırıla bilinmir.\n1. Sünnət etmək uşağın haqlarını pozmaqdır – Bu iddia tamamilə yanlış bir iddiadır. Bu iddianı əsas götürsək, o zaman problemli doğulan uşaqları da əməliyyat etmək xətalı və onların hüququnu pozan bir haldır. “Uşaq problemli doğulubsa, bəlkə gələcəkdə bu problemindən məmnun qalacaq, böyüyüb özü qərar versin” kimi bir iddia edən insanın psixoloji probleminin olduğundan siz də əmin ola bilərsiniz. İstənilən halda, uşaq üçün təhlükəli olan şeylər aradan qaldırılmalıdır. Sünnət dərisi idrar yolu xəstəliyi, penis xərçəngi, yoluxucu xəstəliklərə səbəb olduğu üçün onun aradan qaldırılması uşaq üçün faydalıdırsa, onun hüquqlarının pozulmasından heç kim danışa bilməz. Bu iddiada daha dərinə getsək, uşaqların məktəbə qoyulması da hüquq pozuntusudur. Çünki, 6 yaşlı uşaq hələ qərar vermək iqtidarında deyil və ola bilər ki, gələcəkdə oxumağı seçməz. Lakin bu iddianı heç kim etmir. Sünnət məsələsinə gəldikdə isə, lazımsız bir etiraz edilir ki, bu da açıq-aşkar din düşmənliyinin nəticəsidir.\n2. Sünnət zamanı uşaqlar zədə ala bilərlər – Bu iddia süünətin yox, sünnət edən şəxsin problemidir. Ona görə də bu iddia haqqında uzun yazmağa ehtiyac belə yoxdur. Sadəcə, sünnət edən şəxsi doğru seçmək kifayətdir.\n3. Sünnət psixoloji problem yarada bilər – Bu iddianın da heç bir elmi əsası yoxdur. Bunu dəstəkləyən heç bir ciddi psixoloji araşdırma və ya elmi bir fakt mövcud deyil.\n4. Sünnətli kişilər cinsi əlaqədən daha az zövq alırlar – Bu iddianı da dəstəkləyən heç bir ciddi elmi araşdırma mövcud deyil. Bu barədə araşdırmalar edilmişdir, lakin bu iddianı dəstəkləyən fakt müşahidə edilməmişdir. Brayan Moris və Con Kreqerin araşdırmasında da deyildiyi kimi:”Sünnətin cinsi əlaqədən zövq mövzusunda heç bir təsiri yoxdur”. (Mövzunun bütün təfərrüatını qeyd edilən mənbədən oxuya bilərsiniz) Əlavə olaraq, Ontario Kral Universitetinin araşdırmaçılarının bu barədə apardığı təhqiqat iddianın tam əksini isbat edir. Belə ki, 62 nəfərin (30 sünnəti və 32 sünnətsiz) üzərində araşdırma aparan təhqiqatçılar sünnətsiz kişiylə sünnətli kişinin həssasiyətində heç bir fərqin olmadığını müşahidə ediblər. Araşdırmanın nəticələri “Journal of Urology” dərgisində yayımlanıb.\nSon iddia: Allah hər şeyi mükəmməl yaratdısa, niyə sünnət edilirik?\nƏvvəla Allahın hər şeyi mükəmməl yaratması çox uzun bir bəhsin mövzusudur. Bu məsələ “Allah hər şeyi mükəmməl yaratdısa, niyə filan şey belədir?” kimi bəsit iddialarla izah olunan mövzu deyildir. Bu mövzunun əqaid, fəlsəfə kimi sahələrdə müxtəlif izahları mövcuddur. “Hər şeyi mükəmməl yaratdı” iddiasının “Mümkün olanların ən yaxşısı”, “Platonun idealar aləmindəki mükəmməllik”, “Sisetmin quruluşundakı mükəmməllik” və.s açıqlamaları vardır ki, bu barədə günlərlə danışmaq olar. İddianın ateistlərin başa düşdüyü mükəmməllik olduğunu ələ alaraq qısaca cavab verək.\nSünnət dərisinin qoruyucu bir funksiyasının olduğunu bilirik. Mümkündür ki, sünnət dərisi ana bətnində uşağın penisini mikroblardan qoruyur, lakin uşaq doğulduqdan sonra artıq sünnət dərisi faydadan çox zərərə çevrildiyi üçün, kəsilməsi vacib hal alır. Ana bətnində də uşaqlar sidik ifraz edərlər, lakin ana bətnində uşaq sidiyinin tərkibi doğulduqdan sonrakı tərkiblə fərqlənir. Ana bətnindəki uşağın sidiyində bizdən fərqli olaraq karbamid yoxdur və onlardakı bizdəkindən çox təmizdir. Burdan da anlaşılan odur ki, ana bətnində olan uşağın sidiyi təmiz olduğu üçün onlarda idrar yolu xəstəliyi yaranmaz. Doğumdan sonra isə sidiyin tərkibi dəyişdiyi üçün, idrar yolu infeksiyası yaranma ehtimalı çox olur. Buna görə də, uşaqların sünnət dərisi ana bətnində onu mokroblardan qoruyur və özündə heç bir zərər ehtiva etmir, lakin doğuşdan sonra zərərləri çox olduğu üçün kəsilərək götürülür. Məhz bu mövzunu ələ alan bir elmi araşdırmayla rastlaşmamışam, lakin məntiqi yanaşma zamanı bu nəticə ortaya çıxır. Bir çox alimin nəzərincə, qızlıq pərdəsi də eyn funksiyanı yerinə yetirməkdədir. Bir dönəmə qədər qadını mikroblardan qoruyur, lakin müəyyən dönəmdən sonra aradan gedir. Sünnət dərisinin də eyni funksiyasının olması olduqca böyük ehtimaldır.\nMəsələyə bu prizmadan baxdığımız zaman, mükəmməl yaradılışda heç bir problem qalmır, əksinə mükəmməllik daha da möhkəmlənir.\nPS. Öncə dediyimiz kimi, mükəmməl yaradılış tam başqa mövzudur, bu cavabda sadəcə ateistlərin anladığı bəsit anlayış ələ alınmışdır.\n Mayoclinic.org – Circumcision (Male)\n Herodotus – The History of Herodotus\n Tövrat – Yaradılış-17:9-14\n Buxari, Qüsl, 28; Müslim, Heyz, 8; Əbu Davud, Təharət, 81, 83\n Əhməd İbn Hənbəl c.3, 415; Əbu Davud, Təharət, 129\n Şeyx Tusi – Məbsut, c.1, s.155,\n Təbəri, Şeyx Tusi, Təbərsi\n American Academy of Pediatrics. Circumcision policy statement. Task Force on Circumcision. Pediatrics. 2012;130:e756–85.\nMayoclinic.org – Circumcision (Male), ncbi.nlm.nih.gov – Scientific evidence dispels false claims about circumcision\n Van Howe RS. Letter to Southern Medical Journal 1995\n Brian J. Morris and John N. Krieger – Does Male Circumcision Affect Sexual Function, Sensitivity, or Satisfaction?\niflscience.com – Study Suggests Getting Circumcised Doesn’t Make Your Wiener Less Sensitive After All\n Serdar Aksu – Anne karnında bebek çiş yaparmı?\ndiscovermagazine.com – What’s the Purpose of the Human Hymen?\nPrevious Təbriz Qasımov – Epikür və “Şər” problemi\nNext Ziya Balıyev – Qəlb, Beyin və Düşüncə


Daşkəsən rüşvət bataqlığında, Abıyev isə… – şok araşdırma – Yenicag.Az\nAna Səhifə Araşdırma Daşkəsən rüşvət bataqlığında, Abıyev isə… – şok araşdırma\nDaşkəsən rüşvət bataqlığında, Abıyev isə… – şok araşdırma\nYeni Çağ Media Qrupu – Dekabr 24, 2015 - 16:13\nDaşkəsən rüşvət və problemlər bataqlığında çabalayır. Rayonun rəhbəri Əhəd Abıyevin əsas vaxtını Bakıda və Gəncədə keçirməsi nəticəsində ucqar dağ rayonu başdı-başına qalıb.\nTİA.AZ-a daxil olan şikayətlər və araşdırma qrupunun apardığı təhqiqatlardan belə qənaətə gəlinib ki, Daşkəsən kimi sərvətləri olan bölgə özbaşınalıqlar, xaos məkanına çevrilib.\nƏ.Abıyevin həftənin əsas günlərində Gəncədə olduğu və ucqar rayonun iqliminə görə kabinetində çox zaman oturmadığı qeyd olunur.\nRayon camaatı isə problemlərini deməyə dövlət məmuru tapmır. Onlar ümidsiz şəkildə bölgə sərvətlərinin məmurlar tərəfindən yağmalanmasını seyr edirlər.\nTİA.AZ-ın araşdırma qrupunun əldə etdiyi məlumatlarda söylənir ki, Ə.Abıyev rayonda qanunsuzluqların çoxalması üçün əlverişli imkan yaradıb. Buna səbəblər var.\nRayonun kəndləri isə səfalət içində yaşayır. Onlar işsizlikdən gileylənir. Çünki vəzifələrdə qonşu rayonların adamları yerləşdirilib. Ə.Abıyevin bu bölgənin insanlarına ögey münasibəti rəhbər təyin olunduğu vaxtdan müşahidə olunur.\nBunu daşkəsənli sakinlərdən biri qeyd edib. Eyni zamanda manatın üzən məzənnəyə keçidi əhalinin vəziyyətini çətinləşdirib. İcra başçısı isə qiymətlərin tənzimlənməsinə nəzarət etmir. Çünki başının Gəncədəki işlərinə və biznesinə qarışdığı qeyd olunur.\nOdur ki, ölkə prezidenti İlham Əliyevə ünvanlı müraciətdə Əhəd Abıyevin Xoşbulaqdakı toxunulmaz dövlət torpaq sahələrini dağıdaraq hasarlamasını, torpağın darmadağın edilərək xəndəkləməsi qeyd olunub.\nHəmçinin, icra başçısının Mir Cəfər Bağırovun vaxtında salınmış meşə ərazisinin mərkəzində ağacları kəsdirərək möhtəşəm qəsr tikdirməsi narazılıq doğurub. Bundan əlavə, Daşkəsən Filizsaflaşdırma Kombinatının direktoru rayonu çapıb talayır. Rayonda dəmir filizi mədəninə direktorluq edən Ələddin Sadıqov yeraltı sərvətlər hesabına malikanələrə, bahalı avtomobillərə sahiblənib.\nƏ.Sadıqov Bakıda üçotaqlı mənzil, Gəncədə üçmərtəbəli villa və ticarət məntəqəsi, Daşkəsənin Xoşbulaq yaylağında 12 sotluq bağ evinə malikdir. Bu mal-mülkə yiyələnən Ə.Sadıqov məhz dəmir filizindən gələn milyonların hesabına varlanıb. Bu əlaqələrin genişlənməsində rayonun icra başçısı Əhəd Abıyevin rolu var.\nXatırladaq ki, bir müddət əvvəl Əhəd Abiyev yaylaq qalmaqalı ilə gündəmə gəlib, çobanlara Daşkəsən yaylağına qalxmaq üçün rüşvət tələb edib. Çobanlar isə bununla bağlı prezident İlham Əliyevə, ölkənin birinci xanımına və hüquq-mühafizə orqanlarının rəhbərlərinə şikayət ərizəsi ilə müraciət ediblər.\nÇobanlar bildirirlər ki, Əhəd Abiyevin özbaşına əməlləri nəticəsində onların yaylaq hüquqları kobud şəkildə pozulub. Belə ki, Ə.Abiyevin Bakı şəhərində yanacaqdoldurma məntəqələri, istehsalat sahələri, Xətai rayonunda 680 kv.m, 1460 kv.m və 5543,4 kv.m torpaq sahəsi, Badamdarda 3 ədəd villası, Qaradağ rayonunda milyonlarla manat qiyməti olan bağ evi, Qaxda, Nabranda, Xaçmazda, Qubada istirahət mərkəzləri, otellər, villalar məhz qohumlarının adınadır.\n“Mən 1996-cı ildən Daşkəsəndə kənd və fermer təsərrüfatı ilə məşğul oluram. Təəssüf ki, təsərrüfatıma ayrılmış 130 hektara yaxın torpaq sahəsindən istifadə edə bilmirəm. Çünki torpağım icra başçısı Əhəd Abıyevin rəhbərliyi altında başqa şəxslərə satılır. Bu işi ləğv edilən Dövlət Torpaq və Xəritəçəkmə Komitəsinin Daşkəsən rayon Şöbəsinin müdiri Şahbaz Mehtiyev həyata keçirməkdə davam edir. Komitə ləğv olunandan sonra icra başçısı onu bu “xidmətlərinə” görə işsiz qoymayıb, yeni vəzifəyə təyin edib”.\nBu barədə Daşkəsən rayon, İ.Qayıbov küçəsi 45, ev 21-də yaşayan, “Sahil-M” kiçik müəssisəsinin rəhbəri Məmmədova Nuriyyə Cəlil qızı bildirib. Şikayətçi ona məxsus torpaq sahəsi üzərində pozulmuş hüquqlarının bərpa olunmasını tələb edir.\nNuriyyə Məmmədovanın sözlərinə görə, şikayətləri araşdırılması üçün Daşkəsən rayon İcra Hakimiyyətinə göndərilib. Onu dəfələrlə icra başçısı Əhəd Abıyev qəbul edib, vədlər verib. Amma problem həll olunmamış qalıb və təsərrüfat üçün nəzərdə tutulmuş torpaq sahəsi satılmaqda davam edir.


Şeyxin qudasının açıqlaması etiraz doğurdu\nŞeyxin qudasının açıqlaması\nQafqaz Müsəlmanları İdarəsinin (QMİ) sədri Hacı Allahşükür Paşazadənin qudası, keçmiş deputat Hacı Qalib Salahzadənin “500-dən çox adamı Həccə göndərmişəm” açıqlaması müzakirələrə səbəb olub. Sosial şəbəkələrdə bunu xeyirli əməl kimi dəyərləndirənlərlə yanaşı etiraz edənlər də çoxluq təşkil edir. Bəziləri belə hesab edirlər ki, 500 nəfəri ziyarətə göndərməkdənsə, 50 tələbəni oxutmaq daha savab işdir.\nQalib Salahzadənin fikirlərinə etiraz edənlər arasında Milli Məclisin deputatı da var.\nDeputat Çingiz Qənizadə keçmiş deputat həmkarı Qalib Salahzadənin son açıqlaması zamanı söylədiyi fikirlərə etiraz edib. O, “ölkə.az”a bildirib ki, Qalib Salahzadə “500-dən çox adamı Həccə göndərmişəm” deməklə özünü gülünc vəziyyətə salır: “Bu açıqlamanı şəxsən mən də doğru qarşılamadım. Çünki bu, həqiqət deyil. Digər tərəfdən isə 500 nəfərin Həcc ziyarəti xərcləri təqribən 1 milyondan çox vəsait tələb edir. İndi Qalib Salahzadə də bir ifadədir, ortaya atıb, kimi inanır, kimi yox! Mən bunu ciddi qəbul etmirəm”.\nDeputat deyib ki, İslamda adamın etdiyi hər hansı xeyirxah əməli sonradan deməsi düzgün qəbul edilmir: “Əgər doğrudan da Qalib Salahzadə bunu edibsə, o zaman etdiyini deməməlidir. Əgər Həcc ziyarətini Allah xətrinə edirsənsə, sonradan bunu səsləndirmək düzgün deyil. Bunun əvəzində daha xeyirxah əməllər etmək olardı. Misal üçün, son illər imtahan verib yaxşı nəticələr və tələbəlik adı qazanan xeyli gənclərimiz var ki, onlar imkansızlıqdan təhsil ala bilmirlər. Əgər mənim maddi imkanım olsaydı, həmin gənclərin təhsil almasına köməklik edərdim. Daha 500 adamı Həcc ziyarətinə göndərib, sonra da bununla öyünməzdim. Əgər Qalib Salahzadə elə imkanlıdırsa və savab qazanmaq istəyirsə, savadı olub, imkanı olmayan gənclərin təhsil almasına köməklik etsin. Bu, Allaha da xoş gedər”.\nÇ.Qənizadə qeyd edib ki, Q.Salahzadə dəfələrlə Həcc ziyarətinə getmiş şəxslərdəndir: “O özü də deyir ki, 30 dəfədən çox Həcc ziyarətində olub və sairə. Yadıma gəlir, sonuncu parlament seçkilərində də adının siyahıda olmadığını görüb Həcc ziyarətini yarımçıq qoyub qayıtmışdı. Sonradan belə əsaslandırdı ki, kiməsə etibarnamə verib. Yəni, Həcc ziyarəti ilə bağlı bu cür ifadələr işlətməyin özü belə doğru deyil. Mən anlamıram ki, o nə üçün bunu söyləyir. Yaxşı, dedin, beş adamı da inandıra bildin və onlar da sənə “sağ ol” dedilər. Bütün bunları buna görəmi edirsən? Belə hərəkətlər düzgün deyil. İnsan nə qədər sadə olarsa və ağıllı fikirlər söyləyərsə, bir o qədər onlar üçün yaxşıdır. Mən bunu, xüsusilə, keçmiş millət vəkillərinə şamil edirəm”.\nDeputat Fazil Mustafa isə fərqli düşünür. Deputat “Ekspress”ə açıqlamasında bildirib ki, ziyarətə adam göndərmək də, tələbə oxutmaq da hər hansı şəkildə müəyyən insanlara fayda gətirə biləcək addımlardır. Onun fikrincə, kimlərsə dini inancına görə ziyarətə getmək istəyirsə, imkanı yoxdursa, kimsə imkanı varsa, bunu edirsə, bu, xeyirli bir əməldir: “Bunun elə bir qəbahəti yoxdur. Amma eyni zamanda, tələbə oxutmaq, məktəb açmaq da üstün əməllərdən biridir. Ona görə də Azərbaycanda biri bir fikir deyəndə dərhal tərəziyə qoyub başqa bir məsələləri tərəzinin gözünə oturduruq ki, ondansa bu yaxşıdır. Yəni elə insan var ki, onun üçün ziyarət önəmlidir, buna üstünlük verir, elə insan da var ki, onun üçün tələbə yetişdirmək önəmlidir. Eləsi də var ki, yetişdirdiyi tələbə sonra ölkə üçün elə problemlər yaradır ki, sonra peşiman olursan ki, bunu niyə yetişdirdim. Ona görə də bunun hər biri özünə görə xeyirli əməldir. Bunu müqayisə eləmək doğru deyil. Ümumiyyətlə, bu cür yanaşma yanlış bir yanaşmadır ki, 500 nəfəri Həccə göndərməyin yerinə 50 tələbə oxutsan, yaxşı olar. Nəinki 50, elə tələbələri oxutmağa kim ki, pul xərcləyirsə, bu, müsbət haldır. Kim ki, ziyarətə gedənə də pul versə, yaxud da onu özü göndərirsə, bunun nə ziyanı var? Hansısa yaşlı qadın, yaxud kişi inancına görə imkan tapıb ziyarətə gedə bilmirsə, kimsə ona kömək edirsə, burda hansısa bir qəbahət görmürəm. Ona görə də müqayisəni doğru hesab eləmirəm”.\nFazil Mustafa bildirdi ki, hər kəs öz ideyasına, dünya görüşünə, düşüncəsinə görə xeyirli iş görməyə üstünlük verməlidir. “Məsələn, kimsə tələbə oxutmur, məktəb tikməyə üstünlük verir. Kimsə kitabxana yaratmağa üstünlük verir. Bunlar hamısı xeyirli əməllərdir. Kimsə oxumaq üçün, deyək ki, özü könüllü, pul almadan imkansız qaçqın uşağını universitetə hazırlaşdırır. Ona görə də müqayisə eləməyə çox şeylər var. Əgər xeyirli əməldirsə, onu başqa bir əməllə müqayisə eləmək, məncə, doğru deyil. Hər ikisi faydalıdır”, - deyə deputat bildirdi.\nXatırladaq ki, Hacı Qalib Salahzadə mətbuata açıqlamasında 500-dən çox adamı Həccə göndərdiyini bildirib: “Məni Həcc ziyarətinə çox getməkdə, kasıblara kömək etməməkdə qınayırlar. Ancaq həmin adamlar bilmirlər ki, mən hər zaman kasıbların yanında olmuşam, imkansız adamlara əl tuturam. İndiyədək 500-dən çox imkansız adamı Həcc ziyarətinə göndərmişəm. Məgər bu kasıba kömək deyil? Digər tərəfdən isə mən onlara maddi kömək etsəm də, əsas Allah onların ziyarətini reallaşdırıb. Yoxsa ki, mən kiməm?! Allah istəməsəydi, mən onlara kömək edə bilməzdim və onların Həcc ziyarəti baş tutmazdı”.


“Eurovision”da rüşvət qalmaqalı böyüyür- İTV Avropadan gələn rüşvət məktublarını gizlədir | AzPolitika – onlayn siyasi-ictimai qəzet\n“Eurovision”da rüşvət qalmaqalı böyüyür- İTV Avropadan gələn rüşvət məktublarını gizlədir\nDərc olunub: 17/09/2013 - 12:47\nYarışmanın icraçı rəhbəri Yan Ola Sand: “Bu iddialara cavab almaq üçün İTV-yə bir neçə məktub göndərmişik”\nBu ilin mayında İsveçin Malmö şəhərində keçirilən “Eurovision-2013” mahnı yarışmasında Azərbaycan nümayəndə heyətinin jüri üzvlərinə böyük məbləğdə rüşvət verdiyinə dair iddialar ətrafındakı qalmaqal böyüyür. Belə məlum olur ki, Avropa Yayımlar Birliyi (EBU) və “Eurovision” yarışmasının icraçı rəhbərliyi hələ rüşvət iddiaları mətbuata çıxmamış bu məsələdən xəbərdar olub. Məlum olub ki, “Eurovision” yarışmasının rəhbərliyi rüşvət iddialarını araşdırmaq üçün Azərbaycanda bu müsabiqədə iştirakı təşkil edən İctimai Teleradio Şirkətinin (İTV) rəhbərliyinə dəfələrlə məktub göndərib.\nVirtualaz.org-un xəbərinə görə, “Eurovision” mahnı yarışmasının icraçı rəhbəri Yan Ola Sand BBC-yə açıqlamasında deyib ki, onlar rüşvət iddiaları ilə bağlı irimiqyaslı araşdırmalar aparırlar.\n“Biz partnyorlarımızla, nümayəndə heyətlərinin başçıları ilə birgə səslərin sayılmasına baxan “Digame” şirkətinə müraciət etmişik. Təbii ki, bu barədə məlumat almaq üçün Azərbaycanın İctimai TV-si ilə də danışmışıq” - Yan Ola Sand belə deyib.\nLakin İctimai TV-nin mətbuat xidmətinin rəhbəri Tahir Məmmədli rüşvət araşdırması ilə bağlı heç bir məktub və müraciət almadıqlarını bildirib. O deyib ki, İTV-yə Avropa Teleradio Yayım Birliyindən araşdırma ilə bağlı heç bir sual və ya müraciət daxil olmayıb.\n“Ayrı-ayrı media orqanları nəsə yaza bilərlər. Amma bu müsabiqə ilk gündən bütün auditoriyanın gözü qabağındadır və mütəxəssislər çıxışlarımızın uğurlu olduğunu deyirlər” – deyə T.Məmmədli bildirib.\n“Eurovision” yarışmasının icraçı rəhbəri Yan Ola Sand isə İctimai TV-nin bu təkzibini eşidəndə təəccüblənib:”Biz bu məsələyə iyun ayında baxmağa başlamışıq. Biz İctimai TV-yə bir neçə məktub göndərmişik. Bu, düzgün deyil. Müraciət etdiyimiz qurumlar bizimlə əməkdaşlıq ediblər. Müsabiqə zamanı Malmö şəhərində, daha sonra Maltada və sonuncu dəfə Berlində. Bundan savayı biz telekanallardan bir sıra digər təmsilçi ilə danışmışıq, məktublar göndərmişik və cavablar almışıq”.\nGöründüyü kimi, tərəflərdən biri məktubların göndərildiyini, digəri isə heç bir məktub alınmadığını bildirir. Belə olan təqdirdə ehtimal etmək olar ki, İTV rəhbərliyi rüşvət iddiaları ilə bağlı ona daxil olan məktubları ya cırıb atıb, ya da onlara məhəl qoymamaq qərarına gəlib.\nİctimai TV-nin keçmiş direktoru İsmayıl Ömərov builki “Eurovision” yarışması ərəfəsində – aprel ayında vəzifəsindən ayrılıb. Onun yerini isə iyun ayında indiki baş direktor Cəmil Quliyev tutub.\nXatırladaq ki, rüşvət qalmaqalı İsveç mətbuatında gedən yazıdan sonra başlayıb. Nümayəndə heyətlərindən birinin üzvü deyib ki, Malmödə keçirilən yarışma zamanı yarımfinala bir həftə qalmış Azərbaycan nümayəndə heyəti jüri üzvlərinə “bir il rahat yaşamağa bəs edəcək qədər” pul təklif edib. Təklif kofe masası arxasında edilib. Rüşvət təklifini kimin etdiyi açıqlanmır. Azərbaycanın “Eurovision”dakı nümayəndə heyətinin rəhbəri Adil Kərimlidir.\nYan Ola Sand deyib ki, iddialar düzgün çıxsa, bu məsələ Tövsiyə Qrupuna, bundan sonra isə Televiziya Komitəsinə göndərilməli olacaq: “Qərar orada veriləcək. Mən qərar barədə spekulyasiya etmək istəmirəm”.\nXatırladaq ki, bundan əvvəl Avropa Yayımlar Birliyinin rəhbəri Sietse Bekker də Azərbaycan təmsilçisi Fərid Məmmədovun ikinci yeri tutmasının arxasında rüşvət amilinin rolunun ola biləcəyi şübhələrini nəzərə alaraq genişmiqyaslı araşdırma başlatdıqlarını demişdi. O, bunu Britaniya mediasına açıqlamasında demişdi.


Şair publisist Ramilə Atəş: “Qələbəmiz tarixi qələbədir!” – Pressaz.Az\n08 Noyabr 2021 08 Noyabr 2021 Pressaz.Az Pressaz.az -Ramilə -Atəş-Zəfər - Günü\nBir sözlə, Qələbəmiz tarixi Qələbədir. Sentyabrın 27-dən başlanan İkinci Qarabağ müharibəsi nəticəsində 300-ə qədər yaşayış məntəqəmiz, 4 qəsəbə, 5 şəhər işğaldan azad edildi. Üç rayonu- Ağdam, Kəlbəcər və Laçını isə düşməni məcbur edərək qaytardıq. Artıq yeni yazılan tariximizdə torpaqlarımızın işğaldan azad olunduğu tarixlər yer alıb.\nAzərbaycan xalqının əzmi və iradəsi, iqtisadi gücü, müasir ordu quruculuğu və xalq-iqtidar birliyi ölkəmizin Qələbəsini təmin edən mühüm amillər oldu. Dövlətimizin başçısı İlham Əliyevin Zəfər Gününün təsis edilməsi il bağlı Sərəncamında da qeyd olunduğu kimi, ulu əcdadlarımızın zəngin dövlətçilik və hərb tarixindən ilhamlanan Azərbaycan xalqı daha bir şanlı qəhrəmanlıq salnaməsi yazaraq, özünün qalib xalq olduğunu bütün dünyaya sübut etdi, düşmən üzərində tarixi Zəfər çaldı.\nŞair publisist, Qızıl Qələm Media mükafatı laureatı, Pressaz.az xəbər portalının rəhbəri Ramilə Atəş\n← Mehriban Əliyevadan Zəfər Günü ilə bağlı paylaşım – VİDEO\nHüquqşünas – şair Ədalət Əroğlu: ” ŞUŞA” →


Instagram / azertash\n20:39 19.11.2019 Qısa URL\nBAKI, 19 noyabr — Sputnik. ATV-nin aparıcısı Lalə Azərtaş canlı yayımda çətin vəziyyətə düşüb.\nSputnik Azərbaycan xəbər verir ki, aparıcı xəbərləri təqdim edərkən kuryoz hadisə ilə rastlaşıb. Belə ki, başına milçək qonan xəbər aparıcısı efirə gedəcək süjeti müdaxilə etmədən sonadək təqdim etmək məcburiyyətində qalıb. Kənarlaşmaq bilməyən həşərat isə efirə süjet gedənədək ondan əl çəkməyib.\nQeyd edək ki, canlı yayımlar zamanı bu cür hadisələr tez-tez baş verir. Lalə Azərtaş işinə peşəkar yanaşaraq efir zamanı öz soyuqqanlığını itirməyib.\nXatırladaq ki, Lalə Azərtaş 2001-ci ildən ATV-də işə başlayıb. 2003-cü ildə isə AzTV-də fəaliyyət göstərib. Ailə həyatı ilə bağlı bir müddət işə fasilə verdikdən sonra yenidən ATV-də efirə qayıdıb. 2015-ci ildə Prezident İlham Əliyevin imzaladığı fəxri diplomla təltif olunub. Bir çox mükafatlara layiq görülüb. "Türkiyə-Azərbaycan Kardeşlik" mükafatlarına, "Azerbaycanın en iyi haber spikeri" adına layiq görülüb.\nTeleaparıcı İranı bombardmandan xilas elədi\nteleaparıcı, veriliş, televiziya


Həftənin “xəstə siyasi canisi” - HƏFTƏ REYTİNQ | Online ictimai-siyasi qəzet\nHəftənin “xəstə siyasi canisi” - HƏFTƏ REYTİNQ\nTarix: 26.04.2019 | Saat: 18:30:00\nKeçmiş SSRİ rəhbəri, postsovet məkanında, o cümlədən Azərbaycanda Qarabağ, 20 Yanvar faciələrinin və s. baiskarı Mixail Qorbaçov xəstəxanaya yerləşdirildi. Bu barədə mətbuata SSRİ-nin ilk prezidenti haqqında ilk filmin rejissorlarından biri Andre Sinqer məlumat verib. Rejissor, eks-prezidentin “Tanış olun, Qorbaçov” filminin premyerasına gələ bilmədiyini, buna həkimlərin icazə vermədiyini yazıb. Qeyd edək ki, premyera 41-ci Moskva Kino Festivalı çərçivəsində aprelin 25-nə planlaşdırılmışdı.“Onun xəstəxanadan çıxmasına həkimlər icazə verməyiblər. Lakin 88 yaşlı siyasətçi özünü yaxşı hiss edir”. Eyni zamanda Qorbaçov Fondunun nümayəndəsi bu məlumatın doğru olmadığını bildirib. O qeyd edib ki, bu gün siyasətçi ilə iki saat zaman keçirib və onun premyeraya getmək planı olmayıb.\nHəftənin “senatorluğa namizəd azərbaycanlısı”\nABŞ-da yaşayan soydaşımız Türyan Məmmədovun senator olmağı arzuladığı bəlli oldu. O, 1987-ci ildə Bakı şəhərində doğulub. 2013-2015-ci illərdə Azərbaycan Dövlət İqtisad Universitetində beynəlxalq iqtisadi münasibətlər və diplomatiya üzrə üçüncü magistr dərəcəsinə yiyələnib. 2013-2016-cı illərdə isə "Azerflex" plastik istehsalat sənaye kompleksinə rəhbərlik edib. 2016-cı ildən ABŞ-ın İllinoys ştatının Çikaqo şəhərində məskunlaşıb. "Absheron Logistics" adlı şirkət təsis edib. Dünyanın 51- 33 Avropa, 8 Afrika, 10 Asiya ölkəsində səfərdə olub. İndi də Avstraliya və Cənubi Amerika ölkələrinə səyahət etməyi arzulayır. Ən böyük arzusu isə ABŞ-da senator olmaqdır...\nHəftənin “təmizkar diktatoru”\nRusiyada ilk dəfə rəsmi səfərdə olan Şimali Koreya prezidenti Kim Çen Inın mühafizəçiləri ilə bağlı daha bir maraqlı görüntü yayılıb. Rus adasında yerləşən Uzaq Şərq Federal Universitetinin kampusunda baş tutan tarixi görüşdən öncə mühafizəçilər KXDR rəhbərinin əyləşəcəyi stulu başdan-ayağa spirt tərkibli salfetka ilə dezinfeksiya ediblər.\nHəftənin “mərhum ulduzu”\nAktrisa Məleykə Ağazadə aprelin 24-də 90 yaşında dünyasını dəyişdi. Bu barədə mediaya aktrisanın oğlu Zeynal Ağazadə məlumat verib. O, bildirib ki, aktrisa son illər yüksək qan təzyiqindən əziyyət çəkirdi. Mərhum aktrisa Bakıda dəfn edilib. Məleykə Ağazadə 3 sentyabr 1929-cu ildə Bakıda anadan olub. 13 yaşında istedadı və çıxışlarına görə "Qafqazın müdafiəsinə görə" medalı ilə təltif olunub. 1956-cı ildən 1963-cü ilə qədər Musiqili Komediya Teatrında 40-a yaxın tamaşada oynayıb. 1972-ci ilə qədər filmlərə çəkilib. M.Ağazadənin ən məşhur rolu "Ulduz" filmində yaratdığı Nazik obrazıdır. Onun bu filmdə oynadığı fraqmentlər və söylədiyi ifadələr indiyədək sevilir.\nHəftənin “dindar aktyoru”\nAktyor Elcan Rəsulov sosial şəbəkədə məsciddə çəkdiyi video görüntüləri paylaşdı. Onun bu addımı birmənalı qarşılanmayıb. Belə ki, şəbəkə izləyiciləri aktyoru özünü din adı altında reklam etdiyini deyiblər. Bəziləri isə iddia edib ki, Elcan artıq dini qruplaşmaya qoşulub və aktyorluq sənətindən uzaqlaşıb. Aktyor bu iddiaları əsassız adlandırıb: “Deyirlər ki, özümü reklam edirəm. Aktyorların içində ən az reklama ehtiyacı olan mənəm. Əslində fəxr ediləsi addımdır. Məscid ən-Nəbəvi dünyanın ən böyük məscidlərindən biridir, Mədinədə yerləşir. Hər müsəlmana orada namaz qılmaq qismət olmur. Əgər insanlar bunu reklam kimi başa düşürlərsə, öz problemləridir. Aktyorluqdan isə uzaqlaşmamışam. Dinə bağlılığımın sənətə aidiyyatı yoxdur...”.\nHəftənin “cəriməli telekanalı”\nYasamal Rayon Məhkəməsində Milli Tеlеviziya və Radiо Şurasının “Space” televiziyası barədə tərtib etdiyi protokol üzrə məhkəmə iclası keçirildi. Hakim Günel Əkbərlinin sədrliyi ilə keçirilən prsosesdə qərar elan olunub. Qərara əsasən, məhkəmə MTRŞ-nın protokolunu təmin edib, "Space" televiziyası 6 min manat məbləğində cərimələnib. Məlumata əsasən, “Space TV"-də “Hər səhər” verilişində müğənni Rüfət Axundov mahnı oxuyarkən dəfələrlə qeyri-etik ifadələrdən istifadə edib. Kanalın efirində getmiş ədəbsiz söz və ifadələr Şura tərəfindən aparılan monitorinqlər zamanı aşkar olunub. MTRŞ aprelin 5-də kanal rəhbərliyinin iştirakı ilə İnzibati Xətalar Məcəlləsinin 384.0.1-ci maddəsinə uyğun olaraq 5-8 min manat cərimə olunmasına dair protokol tərtib edib. Həmçinin, televiziya və radio rəhbərlərinə şifahi xəbərdarlıq edilərək ki, R.Axundovun efirə çıxmasına məhdudiyyət qoyulub.


Kəngərli rayonunda yeni içməli su və kanalizasiya sistemləri qurulur » Naxcivanxeberleri.com\n10:39 - Azərbaycana koronavirus peyvəndinin gətirilməsi ilə bağlı saziş imzalandı\nNAXCİVANXEBERLERİ.COM xəbər verir ki, mayın 27-də Naxçıvan Muxtar Respublikası Ali Məclisinin Sədri Vasif Talıbov Kəngərli rayonunda yeni içməli su təchizatı və kanalizasiya sistemlərinin qurulması layihəsinə baxıb.\nNaxçıvan Muxtar Respublikası Meliorasiya və Su Təsərrüfatı Açıq Səhmdar Cəmiyyətinin sədri Yəhya Allahverdiyev məlumat verib ki, layihə çərçivəsində Qıvraq qəsəbəsində və Şahtaxtı kəndində su və kanalizasiya şəbəkəsinin, Qarabağlar, Yurdçu, Xok və Qabıllı kəndlərində su şəbəkəsinin tikintisinin aparılması nəzərdə tutulub. Layihəyə əsasən 244,5 kilometr su və 87,1 kilometr kanalizasiya şəbəkələri tikiləcək, 5845 su və 1962 kanalizasiya birləşməsi aparılacaqdır. Bugünə qədər müxtəlif diametrli borularla 69,5 kilometr su və 9,9 kilometr kanalizasiya xəttinin tikintisi başa çatıb, 120 su birləşməsi aparılıb. Yeni qazılacaq 25 subartezian quyusunun hər birinin gücü saniyədə 8 litrdir. Bugünə qədər 4 quyu qazılaraq yuma işləri aparılmışdır.\nSubartezian quyularından sutəmizləyici qurğuya qədər diametri 110 millimetrdən 355 millimetrə qədər olan borularla 6,4 kilometr uzunluğunda boru xətti çəkiləcək, su ozonla dezinfeksiya olunaraq yeni tikiləcək 2 xam su anbarına vurulacaqdır. Daha sonra sutəmizləyici qurğuda təmizlənən su hər birinin tutumu 7500 kubmetr olan 2 təmiz su anbarına yığılacaq və öz axını ilə şəbəkəyə ötürüləcəkdir. Təmiz su anbarlarının dəmir-beton işləri başa çatdırılmışdır. Qarabağlar kəndinə suyun verilməsi üçün təmiz su anbarından nasoslar vasitəsilə su kəndin yuxarı hissəsində tikiləcək 2 su anbarına vurulacaqdır. Təmiz su anbarı ilə həmin su anbarları arasındakı təzyiqli boru xəttinin 2,5 kilometrinin tikintisi başa çatdırılmışdır.\nKanalizasiya suları yeni tikiləcək çirkab su təmizləyici qurğuda təmizlənəcəkdir.\nAli Məclisin Sədri layihə üzrə işlərin 2021-ci ildə başa çatdırılması və keyfiyyətə diqqət yetirilməsi barədə tapşırıqlar vermişdir.\nNaxçıvanda əkin sahələrinin su təminatı yaxşılaşdırılır\nMuxtar respubilkada yaz suvarma mövsümünə hazırlıq davam edir


Paşinyan Azərbaycanla sərhədin demarkasiyasını şərh edib » Qadin.Net ~ İlk milli qadın portalı\nQadin.Net bildirir ki, “RİA Novosti”nin məlumatına görə, bu barədə hökumət başçısı həmyerlilərinə müraciətdə bildirib.\n“Hərbi qüvvələrimiz sərhəd boyunca yerləşdirilib. Bu proses insanların anlayışında problemlər yaradır.\nMüxtəlif praktik problemlər var, amma bu həll olunan bir məsələdir və biz bunun üzərində işləyirik.\nBundan sonrakı hərəkətlərimiz onu cəbhə xəttinə deyil, həqiqətən, sərhəd halına gətirməyə yönəldilməlidir və biz bu istiqamətdə hərəkət etməliyik”, - deyə Paşinyan bildirib.\nTürk general komandanlarını toplayıb Ermənistana ULTİMATUM yolladı


Malik Həsənov: Qalib Azərbaycan hər bir azərbaycanlı üçün qürur mənbəyidir\nMalik Həsənov: "Qalib Azərbaycan hər bir azərbaycanlı üçün qürur mənbəyidir"\n“27 sentyabr 2020-ci il tarixdən başlanan və 44 gün davam edən Zəfər yürüşünün hər günü tariximizi qələbə səhifələri ilə zənginləşdirdi. Dövlət başçısı, Müzəffər Ali Baş Komandan İlham Əliyevin oktyabrın 9-da Xocavənd rayonunun Hadrud qəsəbəsinin işğaldan azad edilməsinin birinci ildönümünü Xocavənd rayon ictimaiyyətinin nümayəndələri ilə qeyd etmək üçün Hadrut qəsəbəsinə və Tuğ kəndinə səfəri bir daha hər birimizi bir il bundan öncə yaşadığımız sevincli anlara qaytardı. Ötən ilin 9 oktyabr tarixində ölkə Prezidenti, Ali Baş Komandan İlham Əliyev xalqa bu müjdəni çatdırmışdır: Hadrut qəsəbəsi və 8 yaşayış məntəqəsi işğaldan azad edildi. Dövlətimizin qətiyyəti sayəsində Azərbaycan Ordusu strateji yüksəklikləri işğaldan azad edərək hədəfə doğru inamla irəlilədi. Bu baxımdan Hadrut qəsəbəsinin işğaldan azad edilməsinin strateji və hərbi nöqteyi-nəzərdən əhəmiyyəti sonrakı Zəfərlərimizdə özünün aydın ifadəsini tapdı.” Bu fikirləri Milli Məclisin deputatı Malik Həsənov bildirib.\nM.Həsənov bildirib ki, dövlət başçısının tarixi Zəfərimizdən sonra bu ərazilərimizə hər səfəri soydaşlarımızın Böyük Qayıdışını daha da yaxınlaşdırır: “ Cənab İlham Əliyev Hadrut qəsəbəsində yeni məscidin, yeni “Hadrut” Qovşaq yarımstansiyasının təməlini qoydu, Hadrut-Cəbrayıl-Şükürbəyli, Tuğ-Hadrut və Füzuli-Hadrut yollarında aparılan tikinti işləri ilə tanış oldu. Hadrut qəsəbəsinin timsalında dünya bir daha görür ki, ermənilər 30 ilə yaxın dövrdə işğal etdikləri torpaqlarımızda yalnız dağıntı işləri aparıblar. Azərbaycan bu gün işğal illərində daşı daş üstündə qalmayan ərazilərini bərpa edir. Bunun üçün, təbii ki, zamana ehtiyac var. Bu dağıntılar, eyni zamanda, ermənilərin bu torpaqlarda müvəqqəti olduqlarını dərk etdiklərini də təsdiqləyir. Baxmayaraq ki, onlar tarixi saxtalaşdırmaqla, özlərinə saxta tarix yazmaqla artıq tarixə qovuşmuş Dağlıq Qarabağın onlara məxsus olduğunu bildirirdilər. 44 günlük Vətən müharibəsində tarixi Zəfərimiz Ermənistanın təbliğatının istər işğal, istər müharibə, istərsə də postmüharibə dövründə yalan üzərində qurulduğunu bir daha 30 ildə həqiqətləri eşitmək və görmək istəməyən dövlətlərə çatdırdı. Real olan budur ki, ermənilərin tarixi də, keçmişi də, dövlətçiliyi də, mifologiyası da saxtadır.”\n“Müharibə haqqında hələ çoxlu kitablar, məqalələr yazılacaq, Azərbaycanın hərb tarixi öyrəniləcək” söyləyən M.Həsənov vurğulayıb ki, şəhidlərimiz qanları, qazilərimiz qəhrəmanlıqları, şücaətləri ilə tarix yazaraq xalqımızın böyüklüyünü, məğrurluğunu və yenilməzliyini dünyaya nümayiş etdirdilər: “Ölkə Prezidenti xalqın həmrəyliyinin təsdiqi kimi minlərlə gəncin könüllü olaraq cəbhəyə getmək istəyini, yaralıların sağalmadan döyüşə getdiklərini diqqətə çatdırır. 44 gündə bir addım da olsun belə geri çəkilmədik. Azərbaycan əsgəri, zabiti ilk gündən bu amalla müharibəyə başladılar ki, qalib olacaqlar, torpaqlarımız işğaldan azad ediləcək, Azərbaycanın ərazi bütövlüyü bərpa olunacaq. Qələbənin səbəbi məhz bu idi- Vətən, torpaq sevgisi. Dünya mətbuatında da bu reallıq öz əksini tapır ki, Vətən müharibəsində Azərbaycanın tarixi Qələbəsi xalqımızın Vətən sevgisinin nümunəsidir.”\nMillət vəkili diqqəti postmünaqişə dövrünün mühüm reallıqlarına yönəldərək bildirib ki, Vətən müharibəsində tarixi Qələbə, ərazi bütövlüyümüzün bərpası, Azərbaycanın dünyada layiqli yeri, əldə etdiyi böyük nüfuz ölkəmizin suverenliyi, dövlət müstəqilliyi və milli kimliyi ilə bağlı rəmzi hadisələrə yenidən sistemli baxışı zəruri edir: “Bu baxımdan 28 may tarixinin Müstəqillik Günü, 18 oktyabr tarixinin isə Müstəqilliyin Bərpası Günü adlandırılması ilə bağlı Milli Məclisə təqdim olunan Qanun layihəsi ölkə ictimaiyyəti tərəfindən böyük rəğbətlə qarşılanır. Azərbaycanın müstəqillik tarixi 1918-ci ildən başlanır. Dövlət başçısı İlham Əliyevin Sərəncamı ilə 2018-ci ilin ölkəmizdə “Azərbaycan Xalq Cümhuriyyəti İli” elan edilməsi Azərbaycanın müstəqillik tarixində keçdiyi enişli-yoxuşlu yolun sonunda parlayan Azərbaycan üçün möhkəm təməlin yaranmasını ətraflı şəkildə bugünkü və gələcək nəsillərə çatdırdı. 103 illik tarixi vərəqlənən Azərbaycan Xalq Cümhuriyyəti dövründə həyata keçirilən tədbirlər müstəqil dövlətçiliyimizin əsaslarının yaradılması və gələcək inkişaf yolunun müəyyənləşdirilməsi baxımından mühüm əhəmiyyət kəsb etdi. 28 may tarixinin Müstəqillik Günü, 18 oktyabr tarixinin isə Müstəqilliyin Bərpası Günü kimi təsbit olunması Azərbaycanın dövlət suverenliyinin məhz 1918-ci ildə bərqərar olunması faktına əsaslanır. Qalib, müstəqil Azərbaycan hər bir azərbaycanlı üçün qürur mənbəyidir.”


Uşaqların kökəlməməsi üçün sağlam üsullar - xanimlar ucun qadin xeberleri\n- Səhər yeməyi yemə vərdişi mütləq qazanılmalıdır.\n- Yemək əvvəli şəkərli qida və tez bazar qida istifadə etməməlidirlər.\n- Meyvə şirəsi yerinə meyvənin özünü yeməyinə üstünlük verilməlidir.\n- Qazlı və şəkərli içkilərdən qaçınmalıdır.\n- Eyni zamanda 1boşqab ölçüsündə şorba, plov, makarondan yalnız birini seçməlidir.\nŞüurlu Qidalanma seçimi\nKremlə və qaymaq yerinə təzə süddən edilmiş dondurma və şirniyyat\nQızardılmış toyuq parçaları yerinə sobada bişmiş toyuq\nQızartma balıq yerinə sobada və ya buğda bişmiş balıq\nYağda bişmiş yumurta yerinə teflon tavada yağsız bişmiş omlet\nKartof qızartması yerinə sobada kartof\nCips yerinə yağsız partlamış qarğıdalı\nÇöldən alınan keks yerinə ev keks\nHazır meyvə suları yerinə təzə sıxılmış meyvə suları\nHazır kakao kremlərı yerinə bəkməz və ya bal\nUnutmayin! Uşağınızın Rol-modeli sizsiniz!\nUşağınız öyrənmə pilləsində sizi rol model olaraq görər və qidalanma vərdişlərini qazanarkən də sizin vərdişlərinizi təqlid edər və davranış halına gətirər. Yəni sizin qidalanma vərdişlərini nədirsə, uşağınızdan da paralel davranışları görərsiniz. Bu səbəblə, sağlam bəslənmə vərdişləri olan bir uşaq yetişdirmək istəyirsinizsə, əvvəlcə öz qidalanma vərdişlərinizi düzəltməniz lazımdır.\nUşağın sağlam bəslənmə vərdişi qazanması üçün evdə süfrə nizamının olması çox əhəmiyyətlidir. Yemək saatları müəyyən olmalı və ən azından 1yemək ailecə yeyilməlidir. Ayaqüstü yemək yerinə süfrədə həmişə birlikdə olunmalıdır. Süfrədə ikən qəzet,jurnal oxumaq və ya TV izləmək kimi davranışlar valideynlər tərəfindən edilməməlidir.\nAilə və Uşaq Baxılıb: 2325 Tarix: 29 sentyabr 2013\nsonxeber.az aksessuarlar kosmetoloq maskalar menstruasiya qadın döşü döş əmən kişilər payiz geyimleri kosmetika mətanət isgəndərli qazani qarasini nece temizlemek olar


Zirkon Qapaq Və Körpülər Haqqında | Zirkon Diş Qimətləri - 2022\nZirkon qapaqlar diş həkimlərinin son zamanlarda daha estetik görünüş əldə etmək və ağız-diş funksiyalarını daha funksional etmək üçün tövsiyə etdiyi bərpa növüdür. “Metal qapaqlar” və “metalsız qapaqlar” olaraq iki fərqli şəkildə tətbiq olunan zirkon dişlər heç bir allergik xüsusiyyətə malik olmadığından, ağ rəngdə və işıq keçirən olduğundan dolayı daha çox üstünlük verilir. Digər diş növləri ilə müqayisədə, zirkon dişlər ağızda daha davamlı, qeyri-metal dadı verməyən, ağ və işıq keçirmə xüsusiyyəti ilə adından söz etdirməyə başlayan bərpa növüdür. Diş restavriyası tətbiqlərində zirkona üstünlük verilməsinin ən əhəmiyyətli səbəblərindən biri də estetik baxımdan çox təsirli nəticələr verməsidir. Diş ağardıcı tətbiqlərlə funksional nəticələr əldə edə bilməyən və inkişaf etmiş rəng dəyişikliyi pasientlərdə zirkon diş qapaqları tətbiq oluna bilər.\nZikron Müalicəsi Nə Qədər Vaxt Aparır?\nZirkon qapaq müalicəsini digər müalicə üsullarından fərqləndirən ən əhəmiyyətli xüsusiyyəti müalicənin qısa müddətdə başa çatmasıdır. Ümumi olaraq zirkon müalicəsi üçün 5 gün kifayət edir. Yəni estetik gülüşə sahib olmaq üçün uzun müddət gözləməyə ehtiyac yoxdur.\nDigər üstünlükləri yanaşı, zirkon diş müalicəsinin qiymətləri də olduqca münasibdir. Qiymətlər əsasən zirkon diş növündən asılı olaraq, 200-600 manat arasından dəyişir.\nZirkon Diş Tacının Üstünlükləri Nələrdir?\nÜmumiyyətlə, zirkon dişlərə estetika üçün üstünlük verilsə də, diş sağlamlığına da müsbət təsirləri olan bir müalicə üsuludur. Çünki zirkon materialı diş ətlərinə daha uyğundur və heç bir şəkildə diş ətlərinə zərər vermir. Daha sağlam, daha şəffaf və daha təbii görünüş əldə edilən zirkon diş qapaqları daha yüksək işıq keçiriciliyi və ağ rəngə malik olması səbəbindən zamanla diş ətlərində qaralmağa da səbəb olmur. Təkmilləşdirilmiş formada tibb dünyasına təqdim edilən zirkon diş müalicəsi sayəsində allergiya problemi də aradan qalxır. Çünki zirkon örtük istiliyə davamlı və metala qarşı allergiyası olanlar üçün ideal diş müalicəsi üsuludur.\nBu dişlərin strukturunda heç bir metal tətbiq olunmur və buna görə də, metal allergiyası olan xəstələrdə zirkon diş qapaqlarını seçirlər. Zirkon qapaqların diş toxuması ilə uyğunluq dərəcəsi yüksək olduğundan dolayı, tətbiq zamanı diş ətlərində göyərmə və ya rəngin dəyişməsi kimi şikayətlər demək olar ki, olmur. Bundan əlavə, zirkon diş tətbiqi ilə dişlərdə təbii quruluşa ən yaxın nəticələr əldə olunur. Diş əti xəstəlikləri olan xəstələrdə də müalicədən sonra zirkon diş qapaqları tətbiq oluna bilər. Adətən uzun ömürlü və davamlı diş tətbiqi üçün zirkon qapaqlara üstünlük verilir.\nZirkon Diş Tətbiq Prosesi Necədir və Mərhələlər Nələrdir?\nZirkon diş qapaq və körpü müalicəsi adətən stomatoloji klinikalarda mütəxəssis həkimlər tərəfindən aparılır. Müalicənin tətbiq prosesini və mərhələlərini aşağıdakı kimi sadalamaq mümkündür:\nMüalicə zamanı xəstə özünü rahat və ağrısız hiss etsin deyə adətən anesteziya verilir;\nOrta hesabla 5-6 gün ərzində dişlər hazır vəziyyətə gətirilərək taxılır;\nPeriodik stomatoloji nəzarət tövsiyə olunur və müalicə tamamlanır.\nTags:metal keramika dislerin hazirlanmasizirkon diszirkon dişzirkon dis duzelmesizirkon dis duzeltmezirkon dis duzeltmekzirkon diş düzəltməzirkon diş nece olurzirkon diş necə alınırzirkon dis nedirzirkon diş nədirzirkon dis qiymetizirkon dis qiymetlerizirkon diş qiymətizirkon diş qiymətlərizirkon dişlərin qiymətizirkon qapaq qiymetizirkon qapaq qiymətizirkon qapaqlarzirkon qapaqlar qiymeti


Construction – Rabalon – Information Technology Company\nMüasir dövrümüzdə, inşaat sektorun inkişafı və özünə məxsus dinamikası, xüsusi proqram təminatını tələb edir. Adi layihələrdən fərqli olaraq, istər bina tikintisində, istərsə də mühəndislikdə, xüsusi standartlara cavab verən proqramların olması zəruridir. Həmin sektorun əsas diqqəti isə, işin aktual bazar şərtlərinə uyğun olmasına və qısa müddət ərzində təhvil verilməsinin üzərinə düşür.\nTikinti və mühəndislik ilə əlaqəli sorğuları qarşılamaq üçün, qabaqçıl IT inteqratoru olan Rabalon, inşaat sahəsində yeni fürsətlər yaradan müasir texnoloqiyalar təklif edir. Həmin texnoloqiyaları dəstəkləyən platformalar isə, şirkətlərə qısa zaman ərzində işin icra olunmasını və yüksək qazancın əldə etməsini təmin edir.\nŞirkətimiz, inşaat və mühəndislik sektorunda əməliyyat xərclərinizi azaltmağa və yarana biləcək risklərin qarşısını almağa yardımçınız olacaq. Mütəxəssislərimiz isə, layihənizin müxtəlif mərhələsindən başlayaraq, tam sonuna gədər, sizə dəstək göstərməyə hazırdırlar.


Astara gömrükxanasında yeni qayda…\n2021, 09 Dekabr, Cümə axşamı, Bakı vaxtı 14:11\nİyun 01, 2008\nAzərbaycanla İran arasında gömrüklə bağlı iki məsələ açıq qalır\nAstara gömrük məntəqəsində yeni qaydalar tətbiq edilib. Yeni qaydaya görə, ölkəsinə dönən Azərbaycan vətəndaşı bir sıa məhsulları İrandan gətirə bilməz. Bura toyuq əti, banan, xalça, yuyucu tozlar və sair məhsullar daxildir. Lakin İrana gedən vətəndaşlar özləri ilə kifayət qədər məhsul apara bilərlər. Azərbaycan gəlib sonra geri qayıdan iranlılar da kifayət qədər yük götürürlər.\nQadağan edilmiş məhsulları gətirən vətəndaşlardan malları gömrükxana işçilərinə təhvil vermək tələb olunur. Qaydaya tabe olmayanlardan isə ərzaq məhsullarını güclə alırlar. Bu malın əvəzində isə heç nə ödənilmir. Müsadirə edilmiş toyuq əti yandırılır. İki ay bundan əvvəl Astara sərhəd keçid məntəqəsində müsadirə edilmiş 200 kiloqramdan çox toyuq əti yandırılmışdı.\nƏvvəllər İran tərəfi də 17 adda ərzaq məhsulunun ölkədən çıxarılmasına qadağa qoymuşdu. Qadağan edilən məhsulların siyahısı İran gömrükxanasında divardan asılıb. Son zamanlar İran tərəfi qadağan edilən məhsulların siyahısını azaldıb. İndi bu siyahıya zəruri ərzaq məhsulları daxil edilib.\nİrana əsasən yerli sakinlər gedirlər. Bunların arasında sadələşdirilmiş qaydadan istifadə edənlər çoxdur. Astara Polis Şöbəsinin Qeydiyyat və Şəxsiyyət Vəsiqəsi Bölməsindən «Azadlıq» radiosuna deyiblər ki, sadələşdirilmiş qayda 45 kilometr ərazidə yaşayanlara şamil edilir. Astara qeydiyyatında olan vətəndaş şəxsiyyəti təsdiq edən sənədi bölməyə təqdim edir və növbəyə yazılır. Növbəsi çatanda isə İrana gedir.\nBu zaman viza tələb olunmur. İranla Azərbaycan arasında bağlanmış memoranduma görə, bir nəfər yerli sakin İrana ildə 4 dəfə sadələşdirilmiş qaydada gedə bilər. Hər il bu qayda ilə İrana Astaradan 8-9 min yerli sakin gedir. Bölmədən «Azadlıq» radiosuna verilən məlumata görə, bu qayda qohumluq münasibətində olan adamlar arasında əlaqələrin qurulması üçün edilib. Lakin sadələşdirilmiş qaydadan alver məqsədi ilə istifadə edənlər də var.\nAstara, Lənkəran və Lerik rayonlarının sakinləri sadələşdirilmiş qaydada Astara keçid məntəqəsindən, Yardımlı, Cəlilabad və Biləsuvar rayonlarının sakinləri isə Biləsuvar keçid məntəqəsindən istifadə edirlər. İl ərzində hər iki keçid məntəqəsindən 30 mindən çox yerli sakin sadələşdirilmiş qaydada İrana gedir. Memoranduma görə, bir o qədər də iranlı Azərbaycana gəlir. Bu gediş-gəliş sərhədyanı ticarətin inkişafına müsbət təsir edir. Yerli sakinlər İrandan mal gətirməklə əlavə qazanc əldə edirlər. Bir çox ailələr məhz bununla dolanırlar.\nAstara şəhər sakini, ikinci dərəcəli əlil Ceyhun Haşımov İrandan yenicə gəlib, orda qohumlarına baş çəkib. Geri qayıdanda özü ilə toyuq əti gətirib. Lakin sərhəddə Əllədin adlı gömrük işçisi heç bir səbəb göstərmədən toyuq ətini ondan alıb. O, deyir ki, iranlılar da Azərbaycandan çox şey alıb aparırlar. Bu ki, qadağan deyil.\nAstara gömrükxanasından öyrəndik ki, yeni qaydanın tətbiqi ilə bağlı qeyri-rəsmi göstəriş var.\nSabiq gömrük xidməti kapitanı Elman Hüseynovun dediyinə görə isə qanunla hər bir vətəndaş xarici ölkədən 50 kiloqrama qədər qadağan edilməmiş yük gətirə bilər. Bu yük satış məqsədilə olmamalıdır. Yük artıq olarsa, bunun üçün rüsum ödənməlidir. Əgər müsadirə olunursa, protokol yazılmalı və bir sürəti də vətəndaşa verilməlidir. Qadağan olunmuş maldırsa, onda bunun Azərbaycana gətirilməsinə icazə verilməməlidir. Ancaq elə adamlar var ki, onlara İrandan toyuq ətinin gətirilməsinə şərait yaradılır: «Deməli, bu, qadağan deyil».\nElman Hüseynov deyir ki Azərbaycanda istehsal olunan toyuq ətinin bir kiloqramı 6 manatdır. İrandan gətirilən toyuq ətinin bir kiloqramı isə indiyə qədər 3 manata satılırdı. Gömrükxanada yeni qayda tətbiq edildikdən sonra mağazalarda İranda istehsal olunmuş toyuq ətinin 1 kiloqramı 4 manata qalxıb. Burda böyük qazanc var. Gömrükxanada baş verənlər də bununla bağlıdır.\nAzərbaycanla İran arasında gömrüklə bağlı iki məsələ açıq qalır. Hər iki ölkənin gömrükxanalarında vahid iş rejimi müəyyənləşməyib. İran gömrükxanasının işçiləri cümə, Azərbaycan gömrükxanasının işçiləri isə bazar günləri istirahət edirlər. Keçiddən piyada istifadə edənlərin özləri ilə nə qədər yük apara biləcəkləri barədə razılıq əldə olunmayıb. Ölkələr hər iki məsələni özlərinə məxsus şəkildə həll edirlər.


OPEC+ ölkələrinin Nazirlərin Birgə Monitorinq Komitəsinin (JMMC) 13-cü iclası Bakıda keçiriləcək » Newscenter.az\nOPEC+ ölkələrinin Nazirlərin Birgə Monitorinq Komitəsinin (JMMC) 13-cü iclası Bakıda keçiriləcək\n12 Mart 2019, 10:20\nNewscenter.az.12.03.2019. Cari ilin 17-18 mart tarixlərində Bakıda OPEC və qeyri-OPEC ölkələrinin Müştərək Texniki Komissiyasının (JTC) 27-ci və Nazirlərin Birgə Monitorinq Komitəsinin (JMMC) 13-cü iclasları keçiriləcək.\nBu barədə məlumat Newscenter.az-a Energetika Nazirliyindən daxil olub. Bildirilib ki, indiyə kimi 14 ölkənin yüksək səviyyədə iştirakı təsdiqlənib. Nazirlərin Birgə Monitorinq Komitəsinin (JMMC) iclasında OPEC-in Baş katibi Məhəmməd Barkindo ilə yanaşı, OPEC Konfransının prezidenti, Venesuelanın neft naziri və Dövlət Neft Şirkətinin prezidenti Manuel Kevedo Fernandes,JMMC-nin sədri, Səudiyyə Ərəbistanının energetika, sənaye və təbii sərvətlər naziri Xalid Əbdüləziz Əl Falih iştirak edəcək. Tədbirdə OPEC üzvlərindən Əlcəzairi energetika naziri Mustafa Qituni, BƏƏ-ni energetika və sənaye naziri Suheyl əl-Mazrui, Kuveyti neft, elektrik və su naziri Xalid Əl-Fadhel, İraqı baş nazirin müavini,neft naziri Tamer əl-Qadban, Nigeriyanı neft ehtiyatları naziri Emmanuel Kaçikvu, Konqonu neft nazirinin müşaviri Jean Baptiste Pouti, Liviyanı isə Milli Neft Korporasiyasının idarə heyətinin sədri Mustafa Sanalla təmsil edəcək. Qeyri-OPEC ölkələrindən isə Rusiya Federasiyasının energetika naziri Aleksandr Novak, Qazaxıstanınenergetika naziri Kanat Bozumbayev, Sudanın neft və minerallar naziri Azhari Abdalla, Bəhreynin neft nazirinin müşaviri Naser əl-Sovaidi vəBruneyin energetika və sənaye nazirinin müavini Matsateji Sokiavın iştirakı nəzərdə tutulub.\nÖlkə Prezidentinin məqsədyönlü enerji siyasətinə uyğun olaraq neft bazarında balansın qorunması və qiymət sabitliyinə nail olmaq məqsədilə Azərbaycanın OPEC təşəbbüsünə ilk vaxtlardan qoşulması və tənzimlənmə prosesində fəal rolu OPEC Katibliyi tərəfindən də yüksək qiymətləndirilib, OPEC-Azərbaycan əlaqələrinin inkişafını təmin edib. OPEC tədbirlərindən birinin Bakıda keçirilməsi təklifi də bu əməkdaşlıq çərçivəsində məhz Azərbaycan Prezidenti tərəfindən ötən il martın 18-də OPEC Baş katibi Məhəmməd Barkibdonun ölkəmizə səfəri zamanı irəli sürülüb. Bu təklif OPEC+ ölkələritərəfindən müsbət qarşılanaraq, neft bazarının vəziyyətinə dair toplantıların cari ilin martında eyni tarixdə neft vətənində - Bakıdakeçirilməsinə razılıq verilib.\nMövqelərimiz iriçaplı pulemyotlardan atəşə tutulub 29 Oktyabr 2019, 09:01\n"Vişeqrad qrupu" Azərbaycana maliyyə yardımı ayıracaq 09 Aprel 2020, 08:44\nİlham Əliyev: "Beynəlxalq hüquq bütün ölkələr üçün öncül məsələ olmalıdır" 07 May 2020, 12:48\nErməni həyasızlığı sərhəd tanımır 21 Aprel 2020, 13:15\nTürkiyədə pandemiya qurbanlarının sayı 725 nəfərə yüksəldi 07 Aprel 2020, 21:04\nSabah hava yağmursuz olacaq 05 Mart 2020, 13:00


“Hacı İbrahimi məhkəməyə verəcəyəm, məndə önəmli faktlar var” - Şikayətçi, FOTOLAR - Azinforum.az İnformasiya Portalı\nAna səhifə / Siyasət / “Hacı İbrahimi məhkəməyə verəcəyəm, məndə önəmli faktlar var” – Şikayətçi, FOTOLAR\n“Hacı İbrahimi məhkəməyə verəcəyəm, məndə önəmli faktlar var” – Şikayətçi, FOTOLAR\nDəniz içərisində “Xəzər adaları” layihəsini həyata keçirən Hacı İbrahim Nehrəmli işçilərinə maaş verə bilmir. 7 aydır ki, maaşlarını ala bilməyən işçilər bir müddət öncə musavat.com-un redaksiyasına üz tutmuşdular.\n“Xəzər adaları”nda çalışan sürücülər, fəhlələr, ustalar, bir sözlə 130 nəfərdən çox işçi maaşlarını ala bilmirlər. İşçilər öz halal zəhmətləri ilə qazandıqları pulları ala bilmədikləri üçün çətin duruma düşüblər. Şikayətçi işçilərin sözlərinə görə, mart ayından bu günə qədər hələ də maaşlarını ala bilməyiblər.\nİşçilərin ilk şikayəti zamanı “Xəzər adaları” layihəsini həyata keçirən Hacı İbrahim Nehrəmli ilə də əlaqə saxlamışdıq. O, söz vermişdi ki, növbəti həftənin cümə günü işçilərin maaşları ödəniləcək: “Hər şirkətin borcu var. Bu, normal bir şeydir. İşçilərə borcumuz var. Amma ödəyəcəyik. Gələn həftənin 5-ci günü onların maaşları ödəniləcək. Söz verirəm”.\nBu sözə inanan işçilər deyilən vaxtda yenə “Xəzər adaları”na üz tutublar. Orada işçilərlə kobud rəftar edilib. Üstəlik, maaşları deyildiyi kimi tam ödənilməyib. İşçilərin bəzilərinə 150 manat, bəzilərinə isə 50 manat pul verilib. Bu isə ödənilməli olan borcun 10 faizi belə, deyil.\nVerilən sözə yenə əməl edilmədiyini görən şikayətçilərdən biri olan Rafət İbrahimov yenidən redaksiyamıza pənah gətirdi. R.İbrahimov deyir ki, 2 ildir “Xəzər adaları” layihəsində çalışır: “Baxmayaraq ki, kran operatoruyam, özüm ali təhsilli mühəndisəm. İki ildir ki, bu layihədə çalışıram. Yanvar ayına kimi maaşlarda heç bir problem yox idi. 5-10 gün geciksə də, alırdıq. Amma yanvardan sonra pullarımızı normal ala bilmədik. May ayından sonra isə ümumiyyətlə, maaş verilmədi. Hacı İbrahim saxlanılanda bildik ki, vəziyyət pisləşib. Amma deyirdilər ki, “Hacı həbsdən çıxacaq və pullarınızı verəcək”. Lakin elə olmadı”.\n“500 manatı al, bir də şikayət etmə…”\nR.İbrahimovun sözlərinə görə, “Xəzər adaları” layihəsində iki mindən çox fəhlə müqavilə olmadan işləyib: “Mən ilk dəfə burada işə başlayanda əmək müqaviləsinə imza atmışam. Amma sonradan anladım ki, bunlar bu müqavilələri rəsmiləşdirməyəcəklər. Bu yolla da vergidən yayınacaqlar. Ona görə də, orada işlədiyim hər gün qeydlər aparmışam. Bütün qəbzləri, sənədləri topladım. Çünki bunlar sonra mənim orada işlədiyimi dana bilərdilər. Hansı ki, indiki zamanda bizim statusda olan bəzi işçilərə deyiblər ki, “Sizə heç bir borcumuz yoxdur. Siz bizim işçimiz deyilsiniz”. Bunlar bu yolla həm vergidən yayınırlar, həm də işçilərə maaş verməkdən boyun qaçırırlar. Əmək Müfəttişliyi bu məsələni ciddi nəzarətə götürməlidir. Biz onlara da müraciət etmişik”.\n”Mən YAP-ın üzvüyəm. Partiyamdan yardım istədim, amma kömək etmədilər”\nŞikayətçi deyir ki, məsələ ilə bağlı Əmək Müfəttişliyinə müraciət də edilib: “Hətta bizdə dəqiq məlumat var ki, “Avesta” şirkətinin nümayəndəsi olan Ələsgər müəllimin bacısı oğlu Əmək Müfəttişliyində işləyir. Bu layihə ilə bağlı edilən şikayətlərə özü baxır və hər birini qeydə almadan, məhv edir. İmkan vermir ki, şikayət lazımı şəxslərə çatdırılsın.\nMənim yeganə tələbim halal pulumdur. Şirkətin mənə 2503 manat borcu var. Onu ödəsinlər, başqa heç nə istəmirəm. Bu gün Hacı İbrahimin həyat yoldaşı Validə xanımla görüşdüm. O, mənə 500 manat təklif etdi. Dedi ki, “500 manatı al, bir də şikayət etmə…” Mən də razılaşmadım. Bunlar baxırlar, kim daha aktivdirsə, daha çox şikayət edirsə, ona pul verib, susdurmaq istəyirlər”.\nHaqqını tələb edən Rafət İbrahimov şirkəti məhkəməyə verməyə hazırlaşır: “Mən YAP-ın üzvüyəm. Partiyama üz tutdum, yardım istədim, amma kömək etmədilər. Onlardan sadəcə, dəstək istəyirdim. Heç olmasa, harasa zəng edib, məlumat verə bilərdilər. Lakin bunu da etmədilər. Hazırda məhkəməyə müraciət etməyə hazırlaşıram. O layihə ilə bağlı məndə maraqlı məlumatlar da var. Pulumu alana kimi dayanan deyiləm”.\nÖncəki Etibar Əliyevdən ciddi dəyişiklik qərarı verdi – “Bank Technique”yə yeni sədr təyin edildi\nNövbəti Nazir ona yaltaqlanan məmur-şairi cəzalandırdı


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Goranboyun ağ qızıl ustaları bol məhsul yetişdiriblər\nGoranboyun ağ qızıl ustaları bol məhsul yetişdiriblər\nÖlkədə pambıqçılıq inkişaf etdikcə insanların güzəranı da yaxşılaşır\nYaxşı yadımdadır, tez-tez televizorda, radioda əmək qəhrəmanları haqqında müxtəlif mahnılar səsləndirilirdi. Onlardan biri də Ağdam rayonundakı məşhur pambıq ustası, Sosialist Əməyi Qəhrəmanı Sürəyya Kərimovaya həsr olunmuşdu. Hər dəfə "Qol çırmayıb sən tarlaya çıxanda” sözləri ilə başlayan mahnını eşitdikcə adamın ürəyində əməyə məhəbbət hissi oyanır, qəhrəman olmaq, ad-san qazanmaq həvəsi yaranırdı. Yüzlərlə, minlərlə gənc onlara bənzəmək, sadə peşə sahibi olmaqla şöhrətlənmək istəyirdi. Lakin Sovetlər Birliyi dağıldıqdan və torpaq şəxsi mülkiyyətə keçdikdən sonra sanki əmək qəhrəmanlarına da rəğbət hissi bir qədər azaldı. Sual olunur: məgər indi əmək qəhrəmanları yoxdurmu?! Əlbəttə var! Öz işinə məsuliyyətlə yanaşan, şərəfli əməyi ilə nümunə göstərən insanlar indi də var və özü də onlar əvvəlkindən daha çoxdur. Sadəcə olaraq əməyə bağlı bu insanlar sosializm quruluşunda olduğu qədər təbliğ olunmurlar.\nDövlət başçısının iradəsi ilə ölkəmizdə pambıqçılığın yenidən dirçəldilməsi bu sahədə olan boşluqları da doldurdu və yeni-yeni pambıq ustalarının yetişməsinə zəmin yarandı. Hər il yüksək göstəricilərə nail olan pambıqçılar bol qazanc əldə etməklə gün-güzəranlarını yaxşılaşdırırlar. İndi pambıqçılıqla məşğul olan rayonlarda yüzlərlə əmək qəhrəmanı yetişməkdədir. Onlar strateji məhsul olan pambığın əvvəlki şöhrətini qaytarmaq üçün gecəni gündüzə qatıb işləyir, hər il bol pambıq yetişdirirlər.\nDünya əmtəə birjasında daimi bazarı olan məhsullardan biri də pambıqdır. Müəyyən dövrlərdə pambığın bahalaşıb-ucuzlaşması təbii haldır. Son illər isə bu dəyərli bitkinin qiymətində yüksəlmə müşahidə edilir ki, bu da Azərbaycanda pambıq istehsalının artırılmasını gündəmə gətirir. Məhz bu baxımdan dövlət ölkəmizdə pambıqçılığın sürətli inkişafına nail olmaq üçün maliyyə dəstəyi ilə yanaşı, həm də bu sahə ilə məşğul olan insanlara xüsusi qayğı göstərir. Nəticədə əkin sahələrinin həcmi genişləndirilir, daha məhsuldar pambıq sortlarının yetişdirilməsi üçün tədbirlər görülür.\nRegionların sosial-iqtisadi inkişafına dair dövlət proqramlarının qəbul olunması ilk növbədə ölkədə dinamik sosial-iqtisadi inkişafa nail olmaq və yeni iş yerlərini yaratmaq məqsədi daşıyır. Bu baxımdan aqrar sektorun aparıcı sahələrindən olan pambıqçılığın inkişafı gündəmdə saxlanılır. Dövlətin dəstəyi ilə bu sahəyə böyük həcmdə investisiyalar yönəldilir. Ayrı-ayrı rayonlarda pambıq istehsalı üçün baza yaradılır. Əkin sahələri ayrılmaqla, pambıq emalı zavodları, o cümlədən şirkətlər yaradılır. Həmin şirkətlərlə pambıq istehsalçıları arasında müvafiq müqavilələr bağlanır. Onlara istehsal vasitələri ayrılır. Pambığın alış qiyməti də qaldırılır. Nəticədə torpaq mülkiyyətçiləri ilə sağlam münasibətlər qurulur. Tədbirlər yerli icra orqanları ilə birgə həyata keçirilməklə yeni iş yerləri açılması istiqamətində müsbət irəliləyişlərə nail olunur. İndi cəsarətlə demək olar ki, Azərbaycanda pambıq istehsalı tədricən ötən əsrin 60-cı illərinin göstəricilərinə yaxınlaşmaq üzrədir.\nRespublikamızda pambıqçılıqla məşğul olan rayonlardan biri də Goranboydur. Keçmiş ənənələrə və zəngin təcrübəyə arxalanan rayon sakinləri bu gəlirli sahənin yenidən dirçəldilməsini ölkə rəhbərinin uzaqgörən siyasəti kimi dəyərləndirirlər. İndi rayonun elə bir kəndi, qəsəbəsi yoxdur ki, orada pambıq əkilməsin.\nGoranboy Rayon İcra Hakimiyyətinin başçısı Nizaməddin Quliyev söhbət zamanı çox nikbin danışdı. Dedi ki, keçən il götürdüyümüz öhdəliyi yerinə yetirə bilmədik. Bunun da bir neçə səbəbi var. Həmin səbəblərdən biri havaların qeyri-sabit keçməsi oldu. Hətta məcbur olub bəzi sahələrdə təkrar səpin apardıq. Bunun da nəticəsində pambığın yetişmə müddəti uzandı və havalar tez soyuduğundan kolların üstündəki pambıq qozaları açmadı. İndi şükürlər olsun ki, havalar pambıqçılıq üçün əlverişli keçir. Bircə su sarıdan korluq çəkilir ki, bunun da öhdəsindən gəlmək üçün əlimizdən gələni edirik. Bundan başqa, rayonda pambıqçılığın sürətli inkişafını təmin etmək üçün gərgin iş aparılır. Torpaq səpinə hazırlanandan məhsul yığımınadək rayon icra hakimiyyətində xüsusi qərargah fəaliyyət göstərir. Hər gün keçirilən yığıncaqda görülən işlər müzakirə edilir. İşlərin ahəngdarlığını qorumaq üçün qaynar xətt də fəaliyyət göstərir. İstər şum, istər səpin və istərsə də pambığın vegetasiya dövründə yaranan hər hansı problemlə bağlı müraciətlər qəbul edilərək təcili tədbirlər görülür.\nBu il Goranboy pambıqçıları 5 min hektarda pambıq əkmişlər. Pambığın kollanmasında heç bir problem yaşanmır. Tarlalara baxdıqca hiss edirsən ki, rayon fermerləri gərgin əmək sərf etmişlər. İndi bütün sahələrdə becərmə traktorlarının səsini eşitmək olar. Suvarma da vaxtında aparılır. Elə təsərrüfatlar var ki, artıq 3-cü suvarmanı aparır.\nSöhbət zamanı mütəxəssislər dedilər ki, bu il havalar çox isti keçdiyindən kollarda həddindən artıq sovka var. Onlara qarşı mübarizə tədbirləri də aparılır. Əsasən sovkaya qarşı dərmanlama işləri axşam, gün batandan sonra həyata keçirilir. Bunun da əsas səbəbi günorta vaxtı kollardakı çiçəklərin içində gizlənən həşəratlara dərman preparatlarının dəyməməsi və nəticədə onların çoxalmasıdır. Bundan başqa, tarlaların dərmanlanmasına ciddi nəzarət edilir. Belə ki, dərmanlama işi ilə məşğul olan mexanizatorlar xüsusi geyimlə təmin olunmuş, bütün ərazilərə xəbərdaredici lövhələr vurulmuşdur.\nGoranboy rayonunda elə bir kənd yoxdur ki, orada pambıq əkilməsin. Ən çox pambıq rayonun Qızılhacılı qəsəbəsində əkilib. Qəsəbə sakinləri pambıqçılıq sahəsində zəngin təcrübə toplamışlar. Keçən il olduğu kimi, bu il də qəsəbənin 70-ə yaxın sakini 370 hektarda bu qiymətli bitkinin yetişdirilməsi ilə məşğuldur. Onlar sahələri alaqdan təmizləməklə yanaşı, kultivasiya işlərini də vaxtında həyata keçirirlər.\n"CTS Aqro” MMC-nin Goranboy pambıq qəbulu məntəqəsində olarkən öyrəndik ki, müəssisə bu il 1700 hektar sahədə pambıq əkmişdir. Bunun üçün 220 nəfərlə müqavilə bağlanılıb. Bütün işlər texnika vasitəsilə görülür. Bu il şirkət əlavə bir neçə texnika da alıb. Hazırda burada 10 kultivator, 17 becərmə aqreqatı, 6 traktor, 6 pambıqyığan və kombayn, eləcə də bir neçə çiləyici var. Şirkətin Borsunlu kəndi ərazisində yetişdirilən pambıq tarlalarında olduq. Mexanizatorlar İlqar Əliyev və Qəmbər Namazov cərgə aralarına kultivasiya çəkirdilər. Burada 30 hektar ərazidə pambıq yetişdirilir. Söhbət zamanı fermer Rafət Qurbanov dedi ki, bu sahələrdə birinci dəfə səpin aparılmasına baxmayaraq, yaxşı kollanma gedib. Kultivasiya işləri başa çatandan sonra sovkaya qarşı mübarizə aparılacaq. Əminəm ki, bu il bol pambıq istehsal edəcəyik.\n"MKT İK” MMC-nin pambıq qəbulu məntəqəsi hər il olduğu kimi, bu il də pambıq əkininə ciddi yanaşıb. Hər iş vaxtında aparılmışdı. Torpaq şumlanmış, səpin aparılmış və yetişməkdə olan pambıq kolları vaxtında suvarılmışdır. Məntəqənin direktoru Vaqif Məmmədov təcrübəli pambıqçıdır. O, pambıqçı ailəsində böyüyüb. Keçən il 1620 hektardan 3 min 200 ton pambıq əldə edən Vaqif bu il həmin sahədən daha çox məhsul əldə etməyi qarşısına məqsəd qoyub. Deyir ki, məhsul istehsalında ən çox diqqət intensiv texnologiyaya yönəldilib. Daha az sahədən daha çox məhsul əldə etmək üçün qabaqcıl texnologiyalara üstünlük verir. Bu il hər hektardan 25 sentnerdən çox pambıq yığmağı qarşısına məqsəd qoyub.\nSöhbət zamanı öyrəndik ki, keçən il 600 hektarın məhsulu əl ilə yığılıb. Nəticədə insanlara yüksək əməkhaqqı verilib ki, bu da onların dolanışığını təmin edib. Məsələn, keçən il Goranboy şəhər sakini Ağamalı Məmmədov 20 min manat, Qızılhacılı qəsəbəsinin sakini Əli Pirimov 24 min manat, Əzizbəyov kəndinin sakini Rais Ələkbərov 15 min manat qazanc əldə edib. Onlar bu il də həmin qazancı əldə etmək üçün var qüvvələri ilə işləyir, bol pambıq üçün əllərindən gələni əsirgəmirlər.\nÖyrəndik ki, şirkətin pambıq tarlalarında 3-cü suvarma aparılır. Bunun üçün 298 ədəd subartezian quyusundan və bir də Yuxarı Qarabağ kanalının suyundan istifadə edilir. Məntəqə isə pambıq qəbuluna tam hazırdır.\n"Goran KOTTO” şirkətinin pambıq qəbulu zavodunda olarkən burada gərgin iş getdiyinin şahidi olduq. Bizi zavodun direktoru Rüfət Ruhi qarşıladı. İlk sözü bu oldu ki, işimizin qızğın çağıdır. Hazırda pambıq sahələrinə qayğı göstərməklə yanaşı, keçən il topladığımız pambığın kipləşdirilib satışı ilə də məşğuluq. Keçən il 160 nəfərlə bağlanmış müqaviləyə əsasən 700 ton pambıq istehsal olundu. Bağlanmış müqaviləyə uyğun olaraq istehsal edilmiş pambıq İsveçə və Banqladeşə satılır.\nSöhbət zamanı məlum oldu ki, bu il şirkət 1700 hektar sahədə pambıq əkib. Əkilən pambıq sortları əsasən "Bəyaz altun” pambıq sortudur ki, bu da yüksək məhsuldarlığına görə fərqlənir.\nÜmumiyyətlə, bu il Goranboy sakinlərində bol pambıq məhsulu toplayacaqlarına əminlik var. Bunu tarlalara baxanda da hiss etmək olar. Bircə qalır yetişdirilən kollara vaxtında aqrotexniki qaydalarla qulluq edilməsi. Pambıqçılar isə işi uğurla başa çatdırmaq üçün gecəni gündüzə qataraq yorulmadan çalışırlar. Bizim isə onlara deyiləsi sözümüz budur: məhsulunuz bol, güzəranınız xoş olsun!\nİşə yeni yanaşma yeni uğurlara yol açır00:48 04.09.2018\nBir əlimizdə oddur, digərində su00:48 04.09.2018\nZəngin tariximiz, mədəni sərvətimiz00:48 04.09.2018\nLerik turizm diyarıdır00:48 04.09.2018\nTalıstan Cavanşir qalası ilə də məşhurdur00:48 04.09.2018\nÖlkə əhalisinin sayı 0,3 faiz artaraq 10006149 nəfərə çatıb00:48 04.09.2018


Rusiya MN-dən Dağlıq Qarabağ AÇIQLAMASI – Musteqil.Az – İnformasiya agentliyi\n“Dağlıq Qarabağda sutka ərzində bütün təmas xətti boyunca atəşkəsə əməl edilib”.\nBu gün Ermənistandan Dağlıq Qarabağa 34, ümumilikdə 52.545 nəfər geri qaytarılıb.\nHumanitar Minatəmizləmə Mərkəzinin minalardan təmizlənməsi qrupları Dağlıq Qarabağ ərazisini minalardan təmizləməyə davam edirlər. Gün ərzində 16 hektar ərazi, 5 km yol, 19 yaşayış binası təmizlənib, 2 partlayıcı obyekt aşkar edilərək məhv edilib.\nBu günə kimi 1387.3 hektar ərazi, 434.8 km yol, 1327 yaşayış binası, o cümlədən 29 sosial əhəmiyyətli obyekt partlamamış hərbi sursatlardan təmizlənib. 24 291 partlayıcı maddə aşkar edərək zərərsizləşdirilib.\nRusiya sülhməramlıları Azərbaycan silahlı qüvvələrinin 5 avtomobil karvanının təhlükəsiz keçidini təmin ediblər.\n← Türkiyədə yenə zəlzələ oldu\nGürcüstanda Xocalı faciəsiylə bağlı müraciət qəbul olundu →\nHeydər Əliyevin uzaqgörənliyi və Azərbaycanın xilası


“DokuBaku on Tour” müvəffəqiyyətlə sona çatdı\nDokuBaku Beynəlxalq Sənədli Film Festivalı mövcud olduğu 3 il ərzində məhz bu il ilk dəfə Azərbaycanın regionlarına üz tuta bildi. Bu proqramın əsas məqsədi regionlarda sənədli filmin inkişafı, ona marağı artırmaq, diskusiyyaların aparılması, mütəxəssislər tərəfindən seminarların keçirilməsi və əlbəttə ki, gənclərdə filmə, incəsənətə marağın artmasını güdürdü.\nFestival öncəsi nümayişlər\nDokuBaku Turda-nın ilk nümayişi sentyabr ayında Sabunçu Rayonunun Gənclər Evində baş tutdu. Burada Marta Prusun “Hüdudları Aşaraq” filmi nümayiş olundu.\nFilmdə atletlərin hazırlanmasında fiziki və zehni təzyiqə əsaslanan müstəsna rus məşqetmə üsulları lentə alınıb. Estetik gözəlliyi ilə insanı riqqətə gətirən filmdə idmanın tələb etdiyi “səhnə arxası” əzablar açıq şəkildə yer alır.\nNövbəti nümayişlərimiz isə Astara və Lənkəranda baş tutdu. Bu iki regionda 2 film nümayişi və konsertlər təşkil olundu.\n2016-cı ildə istehsal olunan “Qogitanın yeni həyatı” filmində Qogita adlı qəhrəmanın həyatını sıfırdan başlamasından və həyat yolundakı çətinliklərdən bəhs olunur. Astarada “Astara bookhouse & cafe”-də keçirilən nümayişdə isə Rina Castelnuovo və Tamir Eltermanın “Muhi - ümumiyyətlə müvəqqəti” filmi nümayiş edildi. Baxış və müzakirədən sonra tədbir iştirakçıları “Mahalla” qrupunu dinləmək imkanı qazandılar.\n2017-ci ildə istehsal olunan filmdə 7 ildir Qəzzadakı evinə həsrət olan, İsrail xəstəxanasında yaşayan qəhrəmanın taleyindən bəhs olunur.\nOktyabrın 02-06 tarixlərində 3-cü DokuBaku BSFF uğurla başa çatdıqdan sonra festival komandası “DokuBaku on Tour” layihəsi çərçivəsində Azərbaycanın qərb rayonlarında da film nümayişləri keçirib. Komandamız Qazax Gənclər Mərkəzi, Şəmkir Gənclər Mərkəzi, Tovuz Gənclər Evi və Gədəbəy Aşıqlar məktəbində qonaq olub və orda yaşayan insanları film nümayişləri və tamaşalarla sevindirib.\nBu bölgələrdə 4 film və 2 tamaşa nümayiş olunub.\nTovuz və Gədəbəydə keçirilən film nümayişlərindən əlavə, cənublu həmyerlimiz Pərviz Bəşərdüstün əsəri əsasında hazırlanan "Arzular Bağı" tamaşası da nümayiş olunub. İmam Jabirowich Həsənowun rejissorluq etdiyi tamaşada baş rolları Əməkdar artist İlqar Cahangir və aktyor Rauf Şahsuvarov ifa edib.\nQeyd edək ki, Şəmkir və Tovuz şəhərlərində keçirilən nümayişlər DokuBaku BSFF və CineDOC-Tbilisi Beynəlxalq Sənədli Film Festivalının dəstəyi ilə keçirilib.\nDaha ətraflı: https://www.facebook.com/IDFFDokuBaku\nDokuBaku BSFF bütün tərəfdaşlarına və əlalxüsus da öz komandasına, bu layihələri həyata keçirən və ona dəstək olan bütün həmkarlara öz dərin təşəkkürünü bildirir.\nQeyd: DokuBaku Azərbaycanın ilk müstəqil beynəlxalq sənədli film festivalıdır. 2017-ci ildə İmam Həsənov və Veronika Janatkova tərəfindən yaradılmış festivalın amalı, dünyanın hər yerindən xüsusi seçilmiş beynəlxalq filmlərin və yerli rejissor və sənədli film istehsalına dəstək məqsədli "Yerli və Beynəlxalq" müsabiqədə sənədli filmlərin sanki sərgisini təqdim etməkdir.